title: Kin'ya Kotani

text: Kin'ya Kotani (, s. 16. heinäkuuta 1979) on miespuolinen laulaja ja näyttelijä Japanista. Hänen tunnetuimpiin töihinsä kuuluvat laulut animeihin ja Gravitation. Hän kuului aiemmin "Mad Soldiers" -nimiseen kokoonpanoon, joka nykyisin toimii lähinnä hänen taustaorkesterinaan. Kin'ya on myös näytellyt TV-draamassa Love Story.


title: Tehtävä Suomessa, James Bond

text: Tehtävä Suomessa, James Bond ("Icebreaker") on John Gardnerin kirjoittama romaani, joka julkaistiin vuonna 1983. Saadakseen kirjansa mahdollisimman aidoksi Gardner vieraili Suomessa.


title: David Kaye

text: David V. Hope (s. 14. lokakuuta 1964 Peterborough, Ontario, Kanada) on kanadalainen näyttelijä, joka sai Voicey-ehdokkuuden vuonna 2008.


title: David Kaye

text: Ääninäyttelijänä tunnettu David Kaye oli 16-vuotiaana kesätöissä radioasemilla, jonka myötä hän innostui pyrkimään radioääneksi ja jätti alkuperäisen suunnitelmansa opiskella psykologiksi.


title: David Kaye

text: Kayen ensimmäinen äänirooli animaatiossa oli kenraali Hawk "G.I. Joessa" vuonna 1989. Sittemmin hänet tunnetaan roolistaan Megatronina animaatiosarjassa "". Hän jatkoi Megatronin roolia Transformersin Unicron-trilogiassa ("", "" ja ""). Kaye on myös mukana oman jatkumonsa muodostavassa sarjassa "" Optimus Primen roolissa. Se on hänen kuudes Transformers-sarjansa. Lisäksi Kaye on ensimmäinen, joka on näytellyt sekä Optimus Primen että Megatronn ääninä.


title: David Kaye

text: Kayen äänirooleihin kuuluvat myös sarjat "", "Ranma ½", "Dragonball Z", "MegaMan NT Warrior", "Inuyasha" ja "Ihmeneloset". Peleissä hänen tunnetuimpia roolejaan on Clankin ääni "Ratchet & Clank" -pelisarjassa. Hän tekee lisäksi äänityötä kuuluttajana ja mainoksissa.


title: David Kaye

text: Ääniroolien lisäksi Kaye on ollut mukana muutamissa elokuvissa, kuten "The Occultist", "Susie Q", "Someone Else's Child", "X-Men 2" ja "Convictions". Lisäksi Kaye on vieraillut televisiosarjoissa "Vartija" ("The Sentinel") ja "Salaiset kansiot".


title: David Kaye

text: Vuodesta 2007 lähtien Kaye on asunut Burbankissa, Kaliforniassa, minkä myötä hän pääsi koe-esiintymään "iin". Kaksi vuotta myöhemmin Kaye oli Marvel-sarjakuvista tuttujen Kapteeni Amerikan ja Nick Furyn ääninä videopelissä "".


title: Jehovan todistajien eskatologia

text: Jehovan todistajien eskatologia eli oppi nykyisen maailman viimeisistä tapahtumista ja Harmageddonin tulemisesta on keskeinen heidän uskonnollisissa käsityksissään. He uskovat, että Jeesus Kristus on hallinnut kuninkaana vuodesta 1914 ja että tuon vuoden tapahtumat on ennustettu Raamatussa. He myös uskovat, että vuonna 1919 Jumala valitsi Jehovan todistajat kansakseen.


title: Jehovan todistajien eskatologia

text: Jehovan todistajien eskatologiset opetukset ovat muuttuneet suuresti vuosien varrella. Alkuperäiset odotukset vuodeksi 1914 eivät toteutuneet, ja tuon vuoden eskatologista merkitystä on liikkeen opetuksissa jälkeenpäin tulkittu uudelleen. 1874, 1878, 1918, 1920, 1925 ja 1975 ovat joitakin niistä vuosista, joiden saapumiselle Jehovan todistajat ovat antaneet eskatologisia erityisodotuksia.


title: Jehovan todistajien eskatologia

text: Jehovan todistajien eskatologiassa on neljä päätapahtumaa. Ne vaikuttavat siihen, mitä Jehovan todistajat tällä hetkellä opettavat ja kuinka he uskovat.


title: Jehovan todistajien eskatologia

text: Jehovan todistajat opettavat, että Raamatun Danielin kirjassa luvussa 2 ennustetaan 2 520 vuoden ajanjakso, jota kutsutaan "pakanain ajoiksi" tai "kansakuntien määräajoiksi". Ilmaisu on peräisin Luukkaan kirjan 21. luvun 24. jakeesta. He uskovat, että tämä ajanjakso on keskeyttänyt Jumalan maata koskevan hallitusvallan ja että se ajoittuu vuosiin 607 eaa. – 1914 jaa.


title: Jehovan todistajien eskatologia

text: Jehovan todistajat uskovat nykyään, että Jeesus Kristus on hallinnut kuninkaana näkymättömästi lokakuusta 1914. Jehovan todistajat tulkitsevat kreikan kielen sanan "parousia", joka tavallisesti käännetään "tulemukseksi", olevan tarkemmin ymmärrettynä "läsnäolo".


title: Jehovan todistajien eskatologia

text: Jehovan todistajat opettavat, että vuodesta 1914 eteenpäin ihmiskunta on elänyt "viimeiksiksi päiviksi" kutsuttua ajanjaksoa, jonka aikana ongelmat lisääntyvät nopeasti. Tällä viitataan Raamatun Ilmestyskirjan 11. lukuun ja jakeisiin 15–18. He opettavat, että sota, taudit, nälänhätä, maanjäristykset, lähimmäisenrakkauden puute, moraalin rappeutuminen ja Jehovan todistajien tekemä saarnaamistyö ovat näiden "viimeisten päivien" tunnusmerkkejä. Tällä viitataan Matteuksen kirjan lukuun 24. ja Luukkaan kirjan 21. luvun jakeisiin 7–13. Tapahtumat, joita Jehovan todistajat tyypillisesti käyttävät todisteina tunnusmerkkien toteutumisesta, ovat ensimmäinen maailmansota, espanjantaudin puhkeaminen toukokuussa 1918, toinen maailmansota ja viimeisimmäksi syyskuun 11. päivän terroristi-iskut vuonna 2001 New Yorkissa.


title: Jehovan todistajien eskatologia

text: Jehovan todistajat uskovat, että vuonna 1918 Jeesus Kristus tuomitsi kaikki maailman uskonnot. He opettavat, että 18 kuukautta kestäneen tuominnan jälkeen maailmasta voitiin löytää vain yksi uskonnollinen ryhmä, joka ryhmänä teki nöyrästi Raamatussa ilmoitetun Kristuksen tahdon. Jehovan todistajat esittävät, että Raamatuntutkijat, josta Jehovan todistajien uskonnollinen liike myöhemmin muodostui, oli tämä ainut ryhmä.


title: Jehovan todistajien eskatologia

text: Jehovan todistajien eskatologia on läpi liikkeen historian käynyt läpi useita muutoksia, enimmäkseen liittyen tulkintoihin koskien vuosilukuja 1874, 1914, 1918 ja 1925. Kun Jehovan todistajien julkaisuissa on painotettu näihin vuosilukuihin liittyviä eskatologisia odotuksia, lukijoille on vakuutettu, että odotukset perustuvat Raamattuun ja ovat sen vuoksi luotettavia. Kuitenkin Jehovan todistajat ovat myöntäneet, että heidän tulkintansa ovat toisinaan olleet vääriä, ja että he eivät ole väittäneet olevansa erehtymättömiä. Jehovan todistajat myös kieltävät koskaan "profetoineensa" eli panneensa alulle ennustuksia. "Vartiotornissa" 1.6.1981 sivulla 19 sanotaan: "Näitä julkaisuja valmistavat veljet eivät tosin ole erehtymättömiä. Heidän kirjoituksensa eivät ole henkeytettyjä, niin kuin Paavalin ja muiden raamatunkirjoittajien kirjoitukset olivat. (2. Tim. 3:16) Ja aika ajoin on ollut tarpeellista oikaista näkemyksiä, kun ymmärrys on tullut selvemmäksi."


title: Jehovan todistajien eskatologia

text: Jehovan todistajat uskovat, että nykyajan maailmantapahtumissa toteutuvat Raamatun ennustukset koskien maailmanlopun läheisyyttä. Nykyisin he eivät kuitenkaan ennusta tarkkaa vuotta Harmageddonille, joka heidän tulkintansa mukaan tarkoittaa nykyisen maailmanjärjestyksen loppua. Jehovan todistajat pitävät vuotta 1914 koskevaa oppiansa edelleen keskeisimpänä eskatologisena tulkintana heidän Raamatun ennustusten ymmärrykselleen.


title: Jehovan todistajien eskatologia

text: Second Advent -liike, jossa vaikutti Nelson H. Barbour, odotti Kristuksen näkyvää ja dramaattista paluuta vuodeksi 1873 ja sen jälkeen vuodeksi 1874.. Liikkeen kannattajat ajattelivat samoin kuin muut adventistiryhmät, että "lopun ajat", joita kutsutaan myös "viimeiksi päiviksi", olivat alkaneet vuonna 1799.. Pian vuoden 1874 pettymyksen jälkeen Barbour kannattajineen päätti, että Kristus oli palannut maan päälle vuonna 1874, mutta näkymättömästi. Vuonna 1876 Charles Taze Russell ryhtyi Barbourin kumppaniksi ja he julkaisivat yhdessä kirjan "Kolme maailmaa" ("The Three Worlds") joka julisti Kristuksen palanneen vuonna 1874 ja pyhien ylösnousemuksen tapahtuneen vuonna 1875, sekä ennusti suuria tapahtumia vuosille 1878 ja 1914. Vuotta 1874 pidettiin ihmiskunnan 6 000 vuoden hallintoajan loppuna ja Kristuksen tuominnan alkamisen ajankohtana.


title: Jehovan todistajien eskatologia

text: Gizan suuri pyramidi


title: Jehovan todistajien eskatologia

text: Kun Russellin ja Barbourin yhteistyö myöhemmin päättyi, Russell säilytti tulkinnoissaan muutamin tarkennuksin ennallaan Barbourin eskatologian. Russell opetti, että kun Jeesus oli näkymättömästi läsnä maapallolla, hänet tehtiin kuninkaaksi vuonna 1878. Russell myös opetti, että vuonna 1878 Kristus herätti kuolleista kaikki "Kristuksessa kuolleet" henkiolennoiksi olemaan hänen kanssaan maan päällä, odottamaan korotusta taivaaseen. (Kun 144 000:sta "voidellusta" jäljellä olevat kuolisivat vuoden 1878 jälkeen, Kristus herättäisi heidät henkiolennoiksi olemaan niiden kanssa, jotka oli jo aikaisemmin herätetty). Kuolleista henkiolennoiksi herätettyjen sanottiin ohjaavan elonkorjuutyötä yhdessä Kristuksen kanssa niiden keräämiseksi, joilla oli "taivaallinen kutsumus". Tämä elonkorjuutyö kestäisi vuodet 1874–1914 ja tuon ajanjakso päättyisi Harmagedoniin vuonna 1914 edeltäen kaikkien kuolleista herätettyjen pyhimysten keräämisen taivaaseen.


title: Jehovan todistajien eskatologia

text: Kun vuosi 1914 meni ohitse eikä Harmageddonia koskeva odotus toteutunut, Russell muutti vuotta 1914 koskevat ennustukset ulottumaan vuoteen 1915.. Muutamaa kuukautta ennen kuolemaansa Russell myönsi, että hänen kaikki tulkintansa eivät olleet osuneet oikeaan. Hän kuitenkin uskoi vielä kuolemansa kynnyksellä vuonna 1916, että Euroopassa myrskyävä ensimmäinen maailmansota oli alkua Harmageddonille. Charles Russell kuoli 31. päivänä lokakuuta 1916.


title: Jehovan todistajien eskatologia

text: Russellin ajatuksia seuraten Vartiotorni-seuran julkaisi vuonna 1917 kirjan "Täyttynyt salaisuus" ("The Finished Mystery") joka toi edelleen esille vuoteen 1918 liittyviä odotuksia. Kirjassa esimerkiksi odotettiin kristikunnan kirkkojen ja niiden kannattajien tuhoutumista vuonna 1918. Vuoden 1918 keväältä odotettiin myös "pienen lauman" ottamista taivaaseen . Kirjan sivulla 177 ehdotetaan, että tämä päivä saattaisi olla vuoden 1918 pääsiäispäivä. "Täyttynyt salaisuus" myös ennusti kaikkien maailman hallitusten tuhoutuvan vuoden 1920 syksyllä. Suomenkielinen painos "Täyttynyt Salaisuus" -kirjasta julkaistiin vuonna 1923 eikä se sisällä kaikkia niitä aikaennustuksia, jotka julkaistiin vuoden 1917 englanninkielisessä painoksessa.


title: Jehovan todistajien eskatologia

text: Ennustukset koskien vuotta 1920 hylättiin ennen tuon vuoden saapumista, sillä Vartiotorni-seuralla oli nyt uusia vuosilukuja koskevia odotuksia. Vuosina 1918–1919 Joseph Franklin Rutherford, Vartiotorni-seuran presidentti Charles Russellin jälkeen, aloitti maailmanlaajuisen esitelmäsarjan nimeltä "Maailma on loppunut, mutta miljoonat, jotka nyt elävät, eivät kuole koskaan". Sen perusviesti oli Russellin vuotta 1914 koskevien toteutumatta jääneiden ennustusten uudelleentulkitseminen ja uudet ennustukset koskien vuotta 1925. Vuodelta 1925 odotettiin raamatullisten patriarkkojen, Aabrahamin, Iisakin ja Jaakobin sekä muiden Vanhan testamentin merkittävien henkilöiden, "prinssien", ylösnousemusta. Kirjassa kehotettiin olemaan luottavainen näiden ennustusten toteenkäymisen suhteen. Rutherford myös uskoi vuoden 1925 tuovan uuden maailman jossa kuolemaa ei olisi ja kuolleet herätettäisiin maalliseen paratiisiin. Esitelmän aineistosta valmistettiin samanniminen kirjanen joka annettiin laajaan levitykseen.


title: Jehovan todistajien eskatologia

text: Rutherfordin esitelmän mukaan uusi maailmanjärjestys alkaisi "prinssien" paluun yhteydessä. Tämä tarkoittaisi, että miljoonat ihmiset jotka tuohon aikaan olivat elossa, voisivat elää ikuisesti. "Jehovan todistajat: Jumalan valtakunnan julistajia" selittää, että "silloin elävillä ihmisillä – ihmiskunnalla yleensä – olisi tilaisuus säilyä elossa suoraan ennallistamisen aikaan asti ja että heille opetettaisiin sitten Jehovan vaatimukset elämän saamiseksi. Jos he olisivat tottelevaisia, he saavuttaisivat vähitellen inhimillisen täydellisyyden. Jos he olisivat kapinallisia, heidät tuhottaisiin aikanaan iäksi." "Miljoonat" -esitelmästä sanomalehdessä painettu mainos lokalisoi asian: "Tulee olemaan vakuuttavasti todistettua...että tuhannet, jotka nyt elävät Marionissa ja lähialueilla, eivät koskaan kuole". "Tulee olemaan vakuuttavasti todistettua...että tuhannet jotka nyt elävät tässä kaupungissa, eivät koskaan kuole."


title: Jehovan todistajien eskatologia

text: Vuotta 1925 koskevan tulkinnan katsottiin olevan merkittävämpää kuin tulkinnan vuotta 1914 koskien. Watchtower 1.9.1922 kirjoitti, että vuosi 1925 on Raamatussa ilmoitettu selkeämmin kuin vuosi 1914. ja sitä korostettiin suuresti lapsille tarkoitetussa kirjassa "Tie paratiisiin" ("The Way to Paradise"). Vuonna 1921 julkaistussa kirjassa "Jumalan Harppu" ("The Harp of God: Proof Conclusive That Millions Now Living Will Never Die") ennustettiin, että ensimmäisen maailmansodan kuolleet ja vammautuneet uhrit voisivat tuolloin olla ensimmäisenä vastaanottamassa "parantumisen siunaukset".


title: Jehovan todistajien eskatologia

text: Vaikka Vartiotornissa esitettiin, että vuosi 1925 ja siihen kohdistetut odotukset olisivat niiden joukossa, jotka oli "merkitty Jumalan hyväksynnällä", "Watch Tower" kuitenkin varoitti, että "kaikki mitä jotkut odottavat näkevänsä vuonna 1925 ei ehkä toteudu tuona vuonna" ja mahdolliset pettymykset voivat olla "keino koetella" uskoa. Pettymystä, joka aiheutui vuotta 1925 koskevien ennustusten toteutumatta jäämisestä, selitettiin kirjassa "Valtakunnan julistajia" "koetteluksi": "Vuoden 1925 jälkeen kokouksissakävijöiden määrä putosi jyrkästi joissakin Ranskan ja Sveitsin seurakunnissa." Sivulla 78 "Valtakunnan julistajia" kirjassa mainitaan: "Vuosi 1925 tuli ja meni. Jotkut luopuivat toivostaan. Mutta suuri enemmistö raamatuntutkijoista pysyi uskollisena."


title: Jehovan todistajien eskatologia

text: Kun vuotta 1925 koskevat ennustukset eivät käyneet toteen, seuranneen pettymyksen vaikutukset voidaan nähdä tuon ajanjakson tilastoja tarkastellessa. Ennen vuotta 1925 vuotuiseen Kristuksen kuoleman muistonviettoon osallistuvien määrä kasvoi vakaasti. Vuonna 1919 läsnä oli 17 961 ja vuonna 1922 läsnäolijoiden määrä oli kasvanut 32 661 :n. Vuonna 1923 määrä oli 42 000 ja vuonna 1924 jo 62 696. Huippulukemat 90 434 saavutettiin vuonna 1925. Ensimmäinen vähennys tilastoissa on vuonna 1926: 89 278. Vuonna 1928 määrä oli vähentynyt 17 380 :n. Niinkin myöhään kuin vuonna 1931 väitettiin, että vuosi 1925 oli "määrätty Raamatun kirjoituksissa". Vuonna 1936 hylättiin ajatus siitä, että miljoonat tavalliset ihmiset säilyisivät elossa Harmageddonista ja pelastus rajattiin kuulumaan vain "Jehovan järjestöön" kuuluville.


title: Jehovan todistajien eskatologia

text: Maailmanlopun ennustustensa jäätyä toteutumatta Vartiotorni-seura muutti radikaalisti opetuksiaan vuosina 1925–1933. Vuonna 1925 "Watch Tower" kertoi merkittävästä muutoksesta. Uuden tulkinnan mukaan Kristus oli kruunattu kuninkaaksi taivaissa vuonna 1914 vuoden 1878 asemesta. Vuosi 1874 säilytettiin Kristuksen "näkymättömän paluun" vuotena aina vuoteen 1930 saakka. Kristuksen toinen tuleminen selitettiin kuitenkin "huomion kiinnittämiseksi" maahan Kristuksen ollessa edelleen taivaissa, eikä enää paluuksi maan päälle. Vuodesta 1933 eteenpäin opetettiin selvästi, että Jeesus Kristus oli palannut näkymättömästi vuonna 1914 ja että "viimeiset päivät" olivat myös alkaneet silloin.Vuoden 1927 "Watch Tower" oli muuttanut vuoden 1878 kuolleistaherättämisen ajankohtana vuodelle 1918. Nyt tulkinta oli, että kuolleet "pienen lauman" jäsenet oli herätetty taivaalliseen elämään Kristuksen kanssa. Väärän uskonnon eli "Suuren Babylonin" tuominta muutettiin vuodesta 1878 vuoteen 1919 julkaisussa "Valo" ("Light") vuonna 1930. Edelliset ovat Jehovan todistajien nykyisiä tulkintoja koskien vuosia 1914, 1918 ja 1919. Jehovan todistajat eivät enää pidä vuosia 1799, 1874 ja 1878 eskatologisesti merkittävinä. Se opetus, että "Suuri ahdistus" olisi alkanut vuonna 1914 ja että se "lyhennettiin" loppuvaksi vuonna 1918, hylättiin vuonna 1969.


title: Jehovan todistajien eskatologia

text: Vuonna 1929 Joseph Rutherford, Vartiotorni-seuran silloinen presidentti, rakennutti Beth Sarimiksi ("Ruhtinasten talo") kutsutun luksushuvilan Kalifornian San Diegoon Raamatun muinaisia "prinssejä" varten, jotka oli määrä herättää juuri ennen Harmageddonia. Rutherford asui huvilassa kuolemaansa saakka, vuoteen 1942. Vartiotorni-seura myi huvilan pois vuonna 1948. Vuonna 1950 uskomus, että vanhan testamentin "prinssit" herätettäisiin ennen Harmagedonia, hylättiin.


title: Jehovan todistajien eskatologia

text: 1930-luvun puolivälissä ja 1940-luvun alussa Vartiotorni-seura julkaisi jälleen materiaalia, joka korosti Harmageddonin välitöntä läheisyyttä. Vuonna 1935 kerrottiin, että "universaali sota on ehdottoman varmasti tulossa pian ja mikään voima ei voi sitä pysäyttää. . .viimeisten muutamien kuukausien aikana ennen universaalia tuhoa." Myöhemmin vuonna 1941 sen jälkeen kun Harmageddon ei odotuksista huolimatta ollut käynnistynyt, samanlaisia sanankäänteitä käytettiin jälleen: "..tehokkaimmalle työlle jäljellä olevat kuukaudet ennen Harmagedonia". Samankaltaista retoriikkaa käytettiin jälleen vuonna 1942: "Nyt, Harmagedonin ollessa välittömästi edessämme, se on elämän ja kuoleman kysymys".


title: Jehovan todistajien eskatologia

text: Jehovan todistajat ovat myös kannustaneet jäseniään naimattomuuteen paitsi Harmageddonin läheisyyden vuoksi, myös siksi että he uskovat Raamatun rohkaisevan siihen. Vuoden 1943 vuosikirja, Päivän tekstit sekä eräät muut kirjoitukset eivät kannustaneet nuoria käymään lukiota tai yliopistoa koska jäljellä oli vain "lyhyt aika".


title: Jehovan todistajien eskatologia

text: 1960-luvun lopussa ja 1970-luvun alussa moniin Jehovan todistajiin vaikuttivat heidän kirjallisuudessaan julkaistut artikkelit ja myös heidän uskonnollisissa tilaisuuksissaan ennen vuotta 1975 pidetyt puheet joissa esitettiin, että Kristuksen tuhatvuotinen hallituskausi alkaisi vuonna 1975 ja näin ollen tuo vuosi saattaisi olla takaraja Harmageddonille. Vaikkakaan Vartiotorni-seura ei halunnut tällä kertaa tehdä yhtä selvää ennustusta kuin joinakin aikaisempina vuosina oli tehty, tätä vuotta koskevia hyvin selviä vihjailuja esittivät hallintoelimen kirjoitusosasto sekä muut vastuuasemassa olevat. Entinen hallintoelimen jäsen Raymond Franz kertoo setänsä, silloisen Vartiotorni-seuran varapresidentin, Frederick Franzin olleen vielä vuonna 1974 vakuuttunut vuotta 1975 koskevan eskatologisen tulkinnan oikeellisuudesta. Myös varovaisia lausuntoja esitettiin etenkin vuoden 1975 lähestyessä ja kun maailman tapahtumat eivät olleet edenneet odotetusti. Frederick Franz esitti alkuvuonna 1975 esitelmän , jossa hän viittasi auringonlaskuun 5. syyskuuta 1975 Kristuksen hallituskauden alkuna ja ihmiskunnan historian 6 000 vuoden loppuna. Hän totesi, että "kaikki profetiat voivat tapahtua" mutta piti sitä "epätodennäköisenä".


title: Jehovan todistajien eskatologia

text: Jehovan todistajia on aina kannustettu lisäämään saarnaamistyönsä määrää ja välttämään maallisia elämätavoitteita tai työuraa mutta kannustus näihin asioihin oli erityisen suurta ennen vuotta 1975. Esimerkiksi vuonna 1969 "Herätkää!"-lehden nuorille suunnatussa kirjoituksessa pidettiin täysin varmana, etteivät nuoret ehtisi luoda elämänuraa tai tulla vanhaksi ennen Harmageddonia: Lopun välitöntä läheisyyttä korostivat myös "Vartiotorni" 1.11.1968 ja "Herätkää!" 8.12.1968. "Vartiotornissa" 1.11.1968 mainittiin seuraavasti kirjoituksessa "Miksi odotat vuotta 1975?": "Vuosi 1975 merkitsee ihmiskunnan historian 6 000 vuoden päättymistä Aadamin luomisesta lähtien. Näin tärkeän ajankohdan läheisyys kiihottaa todella mielikuvitusta ja tarjoaa rajattomia mahdollisuuksia keskustelulle."


title: Jehovan todistajien eskatologia

text: Vuoden 1975 kynnyksellä jotkut Jehovan todistajat luopuivat hyvistä työpaikoistaan, jatko-opiskeluistaan tai lykkäsivät lääketieteellisiä operaatioita. Jotkut jopa myivät talonsa koska he ajattelivat lopun olevan erittäin lähellä. Vuoden 1974 kesäkuun "Valtakunnan palveluksemme" kommentoi: "Olemme kuulleet veljistä, jotka ovat myyneet kotinsa ja omaisuuttaan ja jotka suunnittelevat käyttävänsä jäljellä olevan aikansa tässä vanhassa järjestelmässä tienraivauspalvelukseen. Tämä on varmasti erinomainen tapa käyttää lyhyt jäljellä oleva aika ennen jumalattoman maailman loppua." Suomessa Jehovan todistajien haaratoimisto kannusti Jehovan todistajia käyttämään varojaan järjestön hyväksi "harvoina jäljellä olevina vuosina nyt kun rahalla on vielä arvoa".


title: Jehovan todistajien eskatologia

text: Järjestön toiminnastaan julkaisemat raportit osoittavat, että vuoden 1975 mentyä ohitse ajanjaksolla 1976–1980 moni Jehovan todistaja lakkasi käymästä sananpalveluksessa. Aktiivisten Jehovan todistajien määrän raju kasvu, joka oli jatkunut vuoteen 1976 saakka, kääntyi maailmanlaajuiseksi vähennykseksi vuosina 1977 ja 1978. Raymond Franz kertoo, että hallintoelimessä keskusteltiin vuoden 1975 jälkeen toistuvasti siitä, pitäisikö pettymystä käsitellä julkaistavassa kirjallisuudessa.


title: Jehovan todistajien eskatologia

text: Vartiotorni-seura myönsi vuonna 1979 esitelmässä "Parhaan elämäntavan valitseminen" olleensa osaltaan vastuullinen vuoteen 1975 kohdistuneiden väärien odotusten aiheuttamaan pettymykseen. Vuonna 1980 "Vartiotornin" artikkelissa, joka perustui tuohon puheeseen, annettiin seuraava lausunto:


title: Jehovan todistajien eskatologia

text: Vuonna 1995 Jehovan todistajien kirjallisuudessa julkaistiin merkittävä muutos koskien heidän maailmanlopun ajankohtaa ennakoivaa tulkintaansa Jeesuksen sanojen "tästä sukupolvesta". Tämä keskeinen eskatologinen opetus perustui Matteuksen evankeliumin 24:n lukuun ja sen jakeeseen 34, jossa Jeesus sanoo viitaten tapahtumiin joiden hän ennusti edeltävän toista tulemistaan ja maailmanloppua: ""Totisesti minä sanon teille: tämä sukupolvi ei katoa, ennen kuin kaikki nämä tapahtuvat.""


title: Jehovan todistajien eskatologia

text: Vuotta 1995 edeltäneiden neljän vuosikymmenen ajan Jehovan todistajat opettivat, että Jeesuksen sanojen "sukupolvi" viittasi siihen sukupolveen, joka koki vuoden 1914 tapahtumat eli ensimmäisen maailmansodan alkamisen. Jehovan todistajat pitävät vuotta 1914 ja erityisesti ensimmäisen maailmansodan alkamista tuona vuonna merkkinä "lopun ajan" alkamisesta. Jehovan todistajat uskoivat, että Jeesuksen mainitsema "sukupolvi" olisi kirjaimellinen sukupolvi ja tarkoittaisi siten noin 70 tai 80 vuoden ajanjaksoa, sukupolven elinikää. Ensimmäisen maailmansodan alkamisen nähnyt sukupolvi ei siten Jehovan todistajien tulkinnan mukaan kokonaan kuolisi pois ennen Harmageddonin tulemista ja osa silloin elossa olleista olisi edelleen elossa näkemässä "tämän pahan järjestelmän lopun". Jehovan todistajien hallintoelin, joka pitkään pääosin koostui vuonna 1914 elossa olleista, painotti "Vartiotornissa", että "Jumalan tuomio täytyy panna täytäntöön ennen kuin vuoden 1914 sukupolvi kuolee kokonaan pois". "Vartiotorni"ssa myös julistettiin:


title: Jehovan todistajien eskatologia

text: Kun vuoden 1914 sukupolveen kuuluvien määrä vuosien kuluessa väheni, hallintoelin käytti sitä useiden vuosikymmenten ajan todisteena siitä, että loppu oli "hyvin lähellä ja tulossa välittömästi". Mitä enemmän aikaa kului vuodesta 1914, sitä nuoremmat henkilöt kelpasivat "vuoden 1914 sukupolven" edustajiksi. Kun sukupolviopetuksen historian alussa sukupolven edustajiksi kelpuutettiin vain ne jotka olivat vuonna 1914 olleet sen ikäisiä, että "kykenivät ymmärtämään vuoden 1914 tapahtumat", vuonna 1995 ennen opetuksen hylkäämistä tulkinta oli, että kaikki vuonna 1914 elossa olleet, vastasyntyneetkin, kelpasivat vuoden 1914 sukupolven edustajiksi.


title: Jehovan todistajien eskatologia

text: Esimerkiksi vuonna 1968 "Herätkää!"-lehdessä esitettiin, että Jeesuksen sanojen "sukupolvi" viittasi niihin jotka olivat ymmärryskykyisiä eli artikkelin mukaan vähintään 15-vuotiaita vuonna 1914. Näistä elossa olevat olivat kirjoituksen julkaisuhetkellä lähes 70-vuotiaita. Vuonna 1978 "sukupolveen" kuuluvat ymmärrysikäiset määriteltiin "Vartiotornissa" siten, että niihin eivät kuuluisi "ensimmäisen maailmansodan aikana syntyneet lapset". Aikaisemmin mainittua 15 vuoden ikää ymmärryskykyisyyden täyttämiseksi ei mainittu, toisin kuin vuonna 1968 oli tehty. Vuonna 1980 "Vartiotorni" esitti, että jo kymmenvuotiaana koetut tapahtumat jättävät aivoihin pysyvän vaikutelman ja huomioi, että 13 miljoonaa amerikkalaista muistaa yhä ensimmäisen maailmansodan. Vuonna 1984 "Vartiotorni" luki myös ne, jotka olivat pienokaisia vuonna 1914, kuuluviksi "sukupolveen". Ymmärryskykyä vaatimuksena "sukupolveen" kuulumiselle ei enää esitetty. Lopulta vuonna 1988 "Vartiotorni" luki "sukupolveen" kuuluviksi myös ne, jotka olivat vastasyntyneitä vuonna 1914.


title: Jehovan todistajien eskatologia

text: Entinen hallintoelimen jäsen Raymond Franz kertoo kuinka hallintoelin huolestuneena vuodesta 1914 kuluneen ajan pituudesta keskusteli salaisuudessa muista mahdollisista "sukupolven" tulkinnoista. Erään tulkinnan tekivät vuonna 1980 Albert Schroeder, Karl Klein ja Grant Suiter, jotka ehdottivat "sukupolven" alkuvuoden muuttamista vuoteen 1957 sillä Sputnik laukaistiin tuolloin. Heidän ehdotuksensa mukaan ensimmäisen satelliitin laukaisemisen olisi katsottu voivan täyttää Jeesuksen ennustuksen Matteuksen evankeliumin 24. luvun jakeessa 11: "Mutta kohta niiden päivien ahdistuksen jälkeen aurinko pimenee, eikä kuu anna valoansa, ja tähdet putoavat taivaalta, ja taivaitten voimat järkkyvät." Muut hallintoelimen jäsenet eivät kuitenkaan hyväksyneet tuota ehdotusta.


title: Jehovan todistajien eskatologia

text: Tulkinta "vuoden 1914 sukupolvesta" hylättiin lopulta kun nuorin hallintoelimen jäsenistä täytti 80 vuotta. Vuonna 1995 "Vartiotornissa" 1.11. kirjoituksessa "Aika pysyä hereillä" julkaistiin uusi tulkinta "tästä sukupolvesta". Jeesuksen sanojen "sukupolvi" muutettiin uudessa tulkinnassa viittaamaan "maailman kansoihin, jotka näkevät Kristuksen läsnäolon tunnusmerkin, mutta eivät paranna tapojaan." ja siten "sukupolvea" ei enää sidottu vuonna 1914 elossa olleisiin ja heidän elinikäänsä, tai minkään muunkaan oletetun ajanjakson pituuteen. Jehovan todistajat kuitenkin uskovat edelleen, että Harmageddonin taistelu käydään lähitulevaisuudessa. Sama artikkeli jatkaa: "Merkitseekö täsmällisempi näkemyksemme 'tästä sukupolvesta' sitä, että Harmagedon on kauempana kuin olimme ajatelleet? Ei suinkaan!"


title: Jehovan todistajien eskatologia

text: Jehovan todistajien hallintoelin teki selvän pesäeron oppiinsa vuoden 1914 sukupolvesta esittämällä hylätyn opetuksen alullepanijana ei itseään, vaan epämääräisemmin "Jehovan palvelijat". Artikkelissa sanotaan:


title: Jehovan todistajien eskatologia

text: Vartiotorni-seura muutti vastaavasti Herätkää! -lehden tarkoitusta, joka mainitaan lehden ensimmäisellä sivulla. Muoto "Tämä lehti rakentaa luottamusta siihen Luojan lupaukseen, että rauhaisa ja turvallinen uusi maailma tulee ennen kuin se sukupolvi, joka näki vuoden 1914 tapahtumat, katoaa." muuttui sellaiseksi, ettei siinä enää mainita vuotta 1914: "Mikä tärkeintä, tämä lehti rakentaa luottamusta siihen Luojan lupaukseen, että rauhaisa ja turvallinen uusi maailma on korvaamaisillaan nykyisen pahan, laittoman asiainjärjestelmän".


title: Jehovan todistajien eskatologia

text: Kuten epäonnistuneet odotukset vuosina 1925 ja 1975, myös sukupolviopin perinteisen tulkinnan hylkääminen vuonna 1995 herätti maailmanlaajuista huomiota mediassa. Aikakauslehti "Newsweek" uutisoi oppimuutoksesta joulukuun 18. päivän numerossaan. Suomessa muiden muassa "Helsingin Sanomat" 13.11.1995 uutisoi Jehovan todistajien "lykänneen maailmanloppua". Raportit Jehovan todistajien toiminnasta osoittavat, että vuoden 1995 jälkeen liikkeen kasvu on hidastunut merkittävästi.


title: Jehovan todistajien eskatologia

text: Ajanjakso vuodesta 1995 vuoteen 2010 oli Jehovan todistajien liikkeen historiassa poikkeuksellinen, sillä heidän uskomuksissaan ei ollut Harmageddonin tulemiselle sellaista takarajaa, jonka eri vuosille kohdistetut odotukset ja vuonna 1995 hylätty sukupolviopetuksen perinteinen tulkinta olivat aina aikaisemmin asettaneet.


title: Jehovan todistajien eskatologia

text: Vuoden 2006 syksyllä Jehovan todistajat jakelivat julkaisemaansa lehtistä "Väärän uskonnon loppu on lähellä!" jossa he edelleen painottivat lopun läheisyyttä ja heidän tulkintaansa Raamatun Ilmestyskirjasta. He uskovat, että Harmageddonia edeltää Ilmestyskirjan profetian täyttymiseksi tapahtuma, jossa poliittiset hallitusvallat kääntyvät Yhdistyneiden Kansakuntien johdolla maailman vääriä uskontoja vastaan ja tuhoavat ne .Vuonna 2008 Vartiotornissa julkaistiin jälleen uusi tulkinta "sukupolvesta". Kun vuonna 1995 "sukupolven" tulkittiin viittaavan "maailman kansoihin, jotka näkevät Kristuksen läsnäolon tunnusmerkin, mutta eivät paranna tapojaan", niin vuonna 2008 sukupolvella alettiin "kansojen ihmisten" sijaan tarkoittaa Jehovan todistajien "voideltuja" jäseniä, joiksi nykyään tunnustautuu noin 11 000 liikkeen jäsentä. Uuden tulkinnan mukaan voidelluiksi kutsuttuja olisi edelleen maan päällä Harmagedonin tullessa. "Voideltujen" määrä oli pitkään ollut hitaassa laskussa, koska heidän määränsä tulkittiin tulleen täyteen vuonna 1935. Vuonna 2007 tuo opetus oli kuitenkin kumottu ja todettu, ettei "voideltujen" kutsumuksen päättymisen ajankohtaa voitu tietää. Voideltujen kutsumusta koskevan muutoksen jälkeen "voidelluiksi" tunnustautuvien määrä on ollut merkittävässä kasvussa (v.2007–v.2009 +19%). Edellisen kerran "sukupolven" oli tulkittu viittavan "voideltuihin" vuonna 1927.


title: Jehovan todistajien eskatologia

text: Vuonna 2010 Jehovan todistajien hallintoelin julkaisi "Vartiotorni"ssa 15.4.2010 jälleen muutoksen sukupolvioppiin. Kun vuotta 1995 edeltävä opetus koskien "sukupolvea" oli, että kaikki vuonna 1914 elossa olleet eivät kuole ennen Harmagedonin tuloa, niin sukupolven nyt soveltuessa pelkästään "voideltuihin" Jehovan todistajien hallintoelin alkoi opettaa, että Harmagedonin sota käydään ilmeisesti viimeistään ennen kuin kaikki nykyään elävät voidellut, jotka ovat eläneet osittainkin samanaikaisesti vuonna 1914 elossa olleiden voideltujen kanssa, ovat kuolleet .


title: Jehovan todistajien eskatologia

text:
Jehovan todistajien eskatologiassa on joitakin kiistanalaisia asioita.
Jehovan todistajien vuoteen 1914 perustuvat opetukset perustuvat Raamatun jakeiden tulkinnan perusteella tehtyihin laskutoimituksiin, joiden perustana on heidän käsityksensä siitä, että Jerusalemin tuhosivat babylonialaiset vuonna 607 eaa. Arkeologia ei tue Jehovan todistajien esittämää vuotta 607 eaa. Jerusalemin tuhon vuodeksi, vaan se ajoitetaan yleisesti vuodeksi 587 eaa. eli kaksikymmentä vuotta myöhemmäksi.Julkaisut ovat Vartiotornin Raamattu- ja Traktaattiseuran (Watch Tower Bible and Tract Society) julkaisemia ellei toisin mainita.


title: Laura Põldvere

text: Laura Põldvere (s. 30. elokuuta 1988 Tartto) on virolainen jazz-, blues- ja soullaulaja. Hän osallistui vuonna 2005 Viron Eurolaul-musiikkikilpailuun Suntribe-yhtyeen jäsenenä ja sooloartistina. Suntribe voitti kilpailun ja pääsi edustamaan Viroa Euroviisuissa Ukrainan Kiovassa. Yhtye ei pääsyt finaaliin. Vuonna 2007 hän oli toistamiseen sooloartistina kilpailemassa kilpailun voitosta, tällä kertaa kappaleella "Sunflowers" ja sijoittuen finaalissa kolmanneksi. Hän toimi Euroviisuissa 2007 Viron pisteidenlukijana. Laura oli kappaleellaan "Destiny" yksi kymmenestä ehdokkaasta edustamaan Viroa vuoden 2009 Eurovision laulukilpailuun, mutta ei tullut valituksi. Vuonna 2016 hän sijoittui toiseksi Eesti Laulissa kappaleella "Supersonic".


title: Laura Põldvere

text: Vuonna 2017 hän voitti Koit Toomen kanssa Viron Euroviisukarsinnat kappaleella "Verona". He esiintyivät toisessa semifinaalissa Ukrainan Kiovassa, mutta eivät päässeet finaaliin.


title: Laura Põldvere

text: 7. syyskuuta 2013 hän meni naimisiin Joel-Rasmus Remmelin kanssa, mutta huhtikuussa 2016 he erosivat.


title: Megatron

text: Megatron on Transformers-universumissa esiintyvä pääantagonisti, ja Decepticonien johtaja ja Optimus Primen arkkivihollinen. Hasbron luoma hahmo esiintyi ensimmäisen kerran vuonna 1984 The Transformers -animaatiosarjassa.


title: Megatron

text: Hänessä yhdistyvät raaka voima, sotilaallinen oveluus, säälimättömyys ja terrorisointi sodassa Autobotteja vastaan. Vaikka Megatron on mahtava ja tuhoisa hallitsija, hänen heikkoutensa on halu orjuuttaa kaikkia muita. Megatron hallitsee Decepticoneja antamalla heille pelottavan ja voimakkaan diktaattorin vaikutelman. Hän on erittäin pakkomielteinen vallanhimoon ja voittamiseen.


title: Megatron

text: Ensimmäisessä Transformers-animaatiosarjassa The Transformers Megatron on Decepticonien perustaja ja heidän johtajansa, joka muuntautui pistooliksi. Nuorena ja karismaattisena johtajana hän oli sodan aikana unohtanut sodan todellisen syyn Autobotteja vastaan ja uskoi johtavansa transformerit kohti kohtaloaan olemalla koko universumin hallitsijoita. Samalla Megatron luulee Optimus Primen hylänneen heidän rotunsa vaatimalla rauhaa ja yhteistyötä heikompien elämänmuotojen kanssa. Megatron kokee näin Decepticonien tehtäväksi toteuttaa kohtalo ja tuoda järjestystä universumiin heidän omalla tavalla ja ennen kaikkea Megatronin omalla tavalla.


title: Megatron

text: Hän yrittää kaikkensa ja tekee lähes mitä tahansa saavuttaakseen tavoitteensa, mutta hänen juonensa ovat harvoin hienovaraisia tai monimutkaisia. Se johtuu osittain hänen ylimielisyydestä, mutta Megatron ei kuitenkaan ole liian ylpeä, sillä hän usein pakenee kesken taistelun huomattuaan olevansa häviöllä. Sarjan aikana Megatron muuntui Unicronin myötävaikutuksella Galvatroniksi haavoituttuaan vaikeasti taistelussa Optimus Primea vastaan.


title: Megatron

text: Megatron johtaa Predaconeja, jotka taistelevat Optimus Primen esi-isän Optimus Primalin johtamia maximaleja vastaan. Megatron muuttuu Beast Warsin ensimmäisellä kaudella violetiksi tyrannosaurukseksi, toisella kaudella suihkumoottoreilla varustetuksi "transmetal" tyrannosaurukseksi ja kolmannella kaudella punaiseksi lohikäärmeksi.


title: Megatron

text:
Dreamwaven piirtämässä sarjakuvassa "" tarinakokonaisuuden ensimmäisen osan alussa Megatron on aloittanut täydellisen sisällissodan Transformereiden välillä. Tapettuaan Sentinel Primen, hän yrittää saada selville Cybertronin salaista, unohdettua tarkoitusperää ja tuntuu jatkuvasti tietävän enemmän kuin kukaan toinen. Tarinan aikana Megatron lähettää useita salamurhaajajoukkoja, tappaakseen Optimus Primen.
Megatron joutuu lopulta itse kohtaamaan Primen ja on erittäin vahvoilla. Matriisin kautta molemmat johtajat pääsevät näkemään omaan mahdolliseen tulevaisuuteensa. Pian tämän jälkeen Grimlock varustaa Optimuksen omalla Energonmiekallaan ja kohta Optimus taistelee taas Megatronia vastaan. Optimus voittaa tämän, mutta ei kuitenkaan pysty tappamaan avutonta vastustajaa. Megatron katoaa lopulta.


title: Megatron

text: Toisen tarinakokonaisuuden alussa Megatron taistelee Optimus Primea vastaan. Taistelun aikana molemmat joutuvat avaruussillan kautta pois Cybertronilta ja he katoavat tarinasta.


title: Megatron

text: Viimeisen, kolmannen osan alussa Megatron tekee yllättävän paluunsa. Hän voittaa rakentamallaan klooniarmeijallaan Autobottien joukot. Hän tekee jäljellä olevista Decepticoneista alaisiaan ja yrittää toteuttaa suunnitelmaansa.


title: Megatron

text: Megatron johtaa tässä sarjassa Predaconeja ja väittää tuhonneensa useita planeettoja julistaessaan predaconien mahtavuutta ennen kuin hän saapui maapallolle. Täällä Megatron etsi mega-asetta, Fortress Maximusta, jolla hän olisi askeleen lähempänä universumin valloitusta.


title: Megatron

text: Megatron on sarjassa voimakas johtaja, joka kuitenkin jättää suurimman osan taisteluista alaistensa hoidettaviksi, mutta taistelee mielellään Optimus Primea vastaan.


title: Megatron

text: Hän voi muuntautua kuuteen eri muotoon, kuten lohikäärmeeksi, hävittäjäksi,lepakoksi, kädeksi ja cybertronialaiseksi autoksi, myöhemmin Megatron muuttuu tuttuun tapaan Galvatroniksi ja saa vielä voimakkaamman beast muodon.


title: Megatron

text:
Elokuvassa Megatron on ensimmäinen Decepticon, joka saapuu Maahan, noin 2 000 vuotta ennen elokuvan tapahtumia etsiessään kadonnutta Allsparkiksi kutsuttua kuutiota, joka on laskeutunut maahan jo 10 000 vuotta ennen häntä. Megatron on kuitenkin joutunut onnettomuuteen ja jäätynyt pohjoisnavalle, kunnes hänet löydetään 1800-luvun lopussa ja tuodaan Amerikkaan. Megatron on nykypäivään asti Hooverin padon alla olevassa sotilastukikohdassa tutkittavana ja jäädytettynä, kunnes Decepticon Frenzy onnistuu pääsemään tukikohtaan ja vapauttamaan Megatronin. Megatron lähtee heti Allsparkia kuljettavien Autobottien perään ja hyökkää näiden kimppuun. Megatron tappaa Jazzin ja alkaa metsästää Allsparkia kantavaa Samia. Lopulta hän joutuu taisteluun Autobottijohtaja Optimus Primea vastaan ja onnistuu päihittämään tämän täysin ylivoimaisesti. Optimus Primen epäonnistuttua Sam onnistuu työntämään raakaa voimaa sisältävän kuution Megatronin rinnassa olevaan kipinään tappaen tämän.
USA:n armeija hukuttaa Megatronin elottoman ruumiin merenpohjaan.


title: Megatron

text: "" -pelissä Megatronilla voi pelata vain pelin kahdessa viimeisessä tasossa ja Cybertronille sijoittuvassa bonustasossa.


title: Megatron

text: "ssa" Soundwaven apurin, Ravagen, vietyä NESTin hallussa oleva Allsparkin palanen, hän vei sen Tohtorille ja Constructiconeille, jotka herättivät Megatronin kuolleista. Megatron sai uuden haarniskansa myötä uuden muuntautumismuodon, siivekäs cybertronilainen panssarivaunu. Megatron palaa mestarinsa, Fallenin luokse ja alkaa hänen antamiensa vihjeiden peruteella etsiä Sam Witwickyn aivoista toisen Maassa olevan energonlähteen sijaintia. Optimus Prime pelastaa Samin, mutta Megatron onnistuu tappamaan Optimuksen. Egyptissä käydystä taistelusta Optimus herätettiin Matrixilla henkiin ja repi Megatronilta irti toisen käden ja tuhosi puolet kasvoista. Hän ja Starscream ovat ainoat Decepticonit, jotka selvisivät.


title: Megatron

text: "" -pelissä Megatron on yksi viidestä Decepticonkampanjan pelihahmosta. Megatron käyttää aseinaan sarjatulisalamakanuunaa ja tummasädekanuunaa. Erikoiskykynä hänellä on fuusiokanuuna, jonka säde aiheuttaa normaaleja aseita pahempaa vahinkoa viholliselle. Erikoiskyvyn on latauduttava uudestaan heti, kun kanuunalla on kerran ammuttu. Pelin viimeisessä tehtävässä onkin käytössä lentävä versio Megatronista. Aseet ja erikoiskyky ovat samat, mutta muuntautumisen sijaan Megatron siirtyy lentotilaan. Lisäksi Megatronilla on myös käytössä leijumistoiminto, jota voivat käyttää vain lentokykyiset pelihahmot.


title: Megatron

text: Elokuvassa "" Megatronin fuusiokanuuna on muutettu käsivarressa olevasta aseesta erilliseksi haulikoksi. Hän on pahasti rappeutunut ja hänen kasvonsa yhä puoliksi tuhoutuneet edellisen Optimuksen kanssa käydyn taistelun jäljiltä. Hän on siitä asti piileskellyt Namibiassa tähän asti yrittäen parantua haavoistaan. Autobottien tutkittua hylky, hän komensi Laserbeakia murhaamaan kaikki ihmisliittolaiset, joita he olivat 50 vuoden aikana keränneet, jättäen eloon ainoastaan Dylan Gouldin. Sentinel Primen petturuuden paljastuttua Autoboteille, Megatron palasi Pohjois-Amerikkaan ja katsoi, kun Sentinel avasi avaruussillan johdattaen Kuussa odottavan Decepticon-armeijan Maahan. Chicagossa hän kuitenkin ymmärsi, että hän olikin pelkkä Sentinelin käskyläinen eikä siten voisi enää hallita Cybertronia tai Maata. Niinpä Sentinelin yrittäessä tappaa Optimus, hän hyökkäsi Sentineliä vastaan ja julisti Maan omaksi planeetakseen. Cybertronin tuhouduttua hallintapilarin tuhoutumisen seurauksena, Megatron yritti ehdottaa aselepoa Optimukselle. Mutta Optimus huomasi Megatronin välittävän vain vallasta ja tappoi Megatronin repimällä häneltä kirveellä pään irti. Optimus vielä käytti Megatronin fuusiokanuunaa tappaakseen Sentinelin.


title: Megatron

text: Megatronilla on jälleen uusi ajoneuvomuoto. Megatron muuntautuu nyt ruosteiseksi 10-pyöräiseksi Mack Titan-säiliöautoksi.


title: Megatron

text: "" -videopelissä Megatron esiintyy kahtena versiona. Megatron, joka on samanlainen kuin "Kaatuneiden kostossa" sekä Megatron, joka on vaihtanut Mack Titan-säiliöauton ajoneuvomuodokseen. Kampanjatilassa Megatron on pelattava ainoastaan kuudennessa tasossa.


title: Megatron

text: Elokuvassa "Transformers – Tuhon aikakausi" Megatron ei ollut kokonaan kuollut. Hänen mielensä oli yhä aktiivinen ja yhtiö nimeltä KSI on kerännyt talteen hänen sekä muiden transformereiden jäännökset rakentaakseen omia transformereita. Mutta Megatron oli jatkuvasti manipuloinut heidän luomustensa syntyprosessia ja valtasi lopulta Galvatronin uudeksi kehokseen. Hän alisti mielenhallinnan alle Stingerin, Junkheapin, Trax-yksiköt ja muut KSI:n luomukset tehdäkseen näistä osan uutta armeijaa.


title: Megatron

text:
Megatron teki paluun taas elokuvassa "" omana itsenään eikä enää Galvatronina. Hänellä on jälleen uusi keho ja aseinan fuusiokanuuna joka pystyy myös syöksemään tulta sekä valtava kirveen näköinen miekka. Hän muuntautuu cybertronilaiseksi hävittäjäksi. Megatron on tehnyt sopimuksen Quintessan, jumalaksi itseään pitävän luojan kanssa, hän lupasi elvyttää cybertronin jos Megatron tuo hänelle sauvansa jonka iaconin ritarit varastivat häneltä ja piilottivat maapallolle joka paljastui olevan Unicron ympärille muodostunut kuori. Megatron tekee sopimuksen ihmisten kanssa jotta saisi vangitut decepticonit komentoonsa ja alkoivat metsästää Caden joka kantaa mukanaan talismaanin joka voi viedä heidät sauvan luo. Nämä epäonnistuvat mutta myöhemmin aivopesty Optimus onnistui saamaan sauvan itselleen ja heti Optimuksen palattua entiselleen, Megatron vei sauvan häneltä ja antoi sen Quintessalle joka on tuonut cybertronin maapallon ilmakehään ja alkoi käyttää sitä cybertronin sytytyskammion kautta imemään Unicronin elinvoimaa elvyttääkseen cybertronin. Lopputaistelun aikana Optimus leikkasi Megatronin oikean käden poikki ja onnistui potkaisemaan hänet pois cybetronin sytytyskammiolta. Megatronin kohtalo on jäänyt epäselväksi mutta on huhuttu että hän selvisi taistelusta. Muihin elokuviin poiketen, Megatronin uuden kehon saamisesta ei ole näytetty elokuvassa eikä selitetty.
Täysin yhdysvaltalaisten luomassa animaatiosarjassa Megatron on Decepticonien julma johtaja, joka on etsinyt Ikikipinää yli neljä miljoonaa vuotta. Hän vaatii täydellistä uskollisuutta alamaisiltaan. Löytäessään vihdoin Ikikipinän sijainnin hän lähtee hakemaan sitä autobottien aluksesta, mutta Starscream asettaa pommin hänen selkäänsä, eikä tämä huomaa sitä. Huolimatta pommin räjähdyksestä Megatron selviää elossa ja vaatii Optimus Primelta Ikikipinän sijaintia. Kaksikko kuitenkin tappelee keskenään ja kun Autobottien alus menee avaruussillan läpi he saapuvatkin lähelle maaplaneettaa, jonne myös Megatron putoaa ja hajoaa palasiksi. Lähes saman tien hänet löytää nuori poika nimeltä Isaac Sumdac. 50 vuotta myöhemmin Megatron on Sumdacin työpaikalla; hänestä on jäljellä pelkkä pää, eikä hän kykene tekemään mitään. Megatronilla on kuitenkin yksi tavoite: manipuloida Sumdac korjaamaan hänet jälleen robottikehonsa. Lopulta Decepticonit Lugnut ja Blitzwing saavat vietyä avaimen, jonka sisällä on Ikikipinän energiaa. Avain korjaa Megatronin robottikehon.


title: Megatron

text: Sarjan 2. tuotantokaudella hän yrittää rakentaa oman avaruusillan päästäkseen takaisin Cybertronille, mutta joutuukin Autobottien ja Omega Supremen vuoksi staasirautoihin kahlittuna keskelle avaruutta seuranaan pelkästään Starscreamin pää.


title: Megatron

text: 3. kauden pilottijaksossa ""Transwarped"" hän saa haltuunsa Omega Supremen ja yrittää tuhota Autobotit, mutta häviää taistelun Optimukselle. Sen sijaan Starscream ottaa haltuunsa aluksen, mutta kumpikin eksyy jouduttuaan teleportaamisen uhriksi ympäri avaruutta Bumblebeen idean käyttää avaruussilloissa käytettävää plasmadynaamista trusteria, joka aiheuttaa ilman lisäosia jatkuvaa teleportaamista ilman päämäärää. Megatronin ja Starscreamin saatua teleporttaaminen päättymään, avaruudessa leijunut Lugnut ja sekä Cybertronilla kaksoisagenttina toiminut Shockwave liittyivät heihin. He rakensivat kolme kloonia Omega Supremesta. Kun viimeinen klooni tuhoutui, Megatron haavoittui pahasti. Optimus tuhosi vielä hänen lentomoottorinsa ja fuusiokanuunansa, mutta päätti luovuttaa Megatronin Cybertronille elävänä.


title: Megatron

text: Kirjan "" mukaan Megatron oli alun perin vain kaivostyöläiseksi luotu transformeri nimeltään D-16. Hän syntyi Vihan kaudella, aikana, jona Quintessonit olivat vallanneet Cybertronin.


title: Megatron

text: "" -romaanin mukaan D-16 sekaantui monien muiden kaivostyöläisten ohella laittomiin gladiaattoritaisteluihin. Noustuaan niiden mestariksi hän muutti nimensä Megatronukseksi (nimesi itsensä samaa nimeä kantaneen Primen mukaan). Pian hänen kannttajansa kuitenkin lyhensivät tämän nimen Megatroniksi. Kun hän ehdotti Cybertronin Suurneuvostolle hänen nimittämistä Sentinel Primen seuraajaksi, hänen ystäväänsä arkistovirkailija Orion Paxia pidettiin parempana ehdokkaana. Megatron raivoistui tästä ja aloitti sisällissodan.


title: Megatron

text: "issa" Megatron etsii energialähdettä, jota kutsutaan pimeäksi energoniksi. Lopulta hän onnistui saamaan pimeää energonia ja käyttämään sitä Cybertronin ytimen korruptointiin. Megatron luuli voivansa siten palauttaa Cybertronin takaisin Kultakauteen. Megatron käyttää aseinaan fuusiokanuunaa ja Pimeän Energonin Aamutähteä ().


title: Megatron

text: Decepticonien johtaja Megatron on julmin ja vaarallisin transformeri koko galaksissa. Tekee kaikkensa alistaakseen Maan valtaansa. Hän oli kolmen vuoden ajan ollut keskellä avaruutta. Sarjan alussa Starscream ja Soundwave toivat hänet Maahan.


title: Megatron

text: Megatron oli tuonut mukanaan pimeää energonia, jonka on sanottu olevan Unicronin verta. Hän testasi sitä Cliffjumperin elottomaan robottikehoon ja teki hänestä zombin eli Terrorconin. Lopulta hän työnsi sitä omaan kipinäänsä, eikä vahvan immuniteetin vuoksi kokenut lainkaan ikäviä sivuvaikutuksia. Yrittäessään luoda Cybertronilla kuolleista transformereista armeijan Terrorconeja, Autobotit sabotoivat avaruussiltaa, jolloin Megatron haavoittui vakavasti.


title: Megatron

text: Starscream yritti uskotella haluavansa pelastaa Megatronin hengen, vaikka havitteli tämän asemaa itselleen. Mutta Megatron kuitenkin onnistui Bumblebeetä hyväksi käyttäen irtautumaan ruumiistaan väliaikaisesti korjauttaakseen itsensä. Myöhemmin Megatronin saatua selville Unicronin olevan Maan ydin ja heräävän miljardien vuosien unestaan planetaarisen järjestäytymisen seurauksena, Megatron yritti tunnustautua hänen palvelijakseen. Mutta Unicron hyljeksi Megatronia asettaen tämän liittoutumaan Autobottien kanssa hänen tuhoamiseksi.


title: Megatron

text: Toisella kaudella kun Autobotit ja Decepticonit aloittivat Iaconin arkistosta Maahan lähetettyjen reliikkien ja aseiden etsinnän, Megatron sai haltuunsa Solus Primen Pajan, vasaran, jolla kykeni takomaan melkein mitä tahansa. Mutta Paja toimi vain Primejen käsissä. Myöhemmin Megatron ja Dreadwing murtautuivat erään kuolleen Primen ("in" mukaan tämä Prime oli Liege Maximo) hautaan ja Megatron korvasi tämän käsivarrella toisen kätensä. Tämän jälkeen hän käytti Pajaa takoakseen Pimeän Tähtimiekan. Hän kuitenkin menetti Maximon käsivarren Omegalukosta käydyssä taistelussa.


title: Megatron

text: "Beast Hunters" -kauden lopussa kun Autobotit yrittivät vallata Nemesiksen ja siihen rakennetun uuden Omegalukon, Megatron haavoitti Bumblebeetä, joka yritti toimittaa Optimukselle oikean Tähtimiekan. Mutta Omegalukon cybermateria elvytti Bumblebeen ja korjasi tämän äänimekanismin. Ja juuri kun Megatron aikoi tappaa Optimus Primen, Bumblebee iski Tähtimiekan suoraan Megatronin rintakehän läpi aiheuttaen tämän kuoleman. Megatronin ruumis ja Pimeä Tähtimiekka putosivat tämän jälkeen Maahan.


title: Megatron

text: "" -televisioelokuvassa, Unicron siirsi Vastakipinänsä Megatronin ruumiiseen päästäkseen Cybertronille tuhoamaan sen. Kun Vastakipinä lopulta poistettiin Megatronista, hän oli jälleen elossa, mutta Unicronin riivaamana kokemansa kidutukset olivat saaneet menettäneet halunsa sotimiseen. Hän julisti Decepticonit lakkautetuiksi ja lähti pois Cybertronilta.


title: Megatron

text: Wizard Magazine listasi Megatronin sijalle 68 kaikkien aikojen suurimman kuvitteelliset viholliset listallaan.


title: Siitepölymyhky

text: Siitepölymyhky on erityisesti kämmekkäkasveilla esiintyvä kukan osa, joka muodostuu yhteen kiinnittyneistä siitepölyhiukkasista. Vastaavia muodostelmia tunnetaan muistakin kasviheimoista. Siitepölymyhkyt löytyvät kämmekkäkasveilla siitintukusta.


title: Siitepölymyhky

text: Kaikkien kämmekkälajien siitepöly sijaitsee siitepölymyhkyissä. Joillakin lajeilla, kuten alkeellisina pidetyillä tikankonttien sukulaisilla myhkyt muodostuvat ainoastaan tahmeasta siitepölymassasta, mutta useimmilla kämmeköillä se muodostaa pitkälle kehittyneen muodostelman, jossa on erillinen kanta ja kaksi tai useampia, melko tiivistä, nuijamaista myhkyä.


title: Siitepölymyhky

text: Monilla lajeilla myhkyn varsi taipuu pian sen jälkeen kun se on tarttunut pölyttäjän päähän. Tämä asettaa siitepölymyhkyn oikeaan asentoon luottipintaa varten, ja väliaika siitepölymyhkyn irrottamisesta varren taittumiseen ehkäsee siitepölymyhkyn päättymistä samaan kukkaan josta se on otettu, ehkäisten näin itsepölytystä.


title: Siitepölymyhky

text: Siitepölyn sijaitseminen myhkyissä on kämmekkäkasveilla tarpeen, sillä heimon lajeilla on yleensä satoja, jopa miljoonia megagametofyyttejä eli naaraspuolisia "sukusoluja" kussakin sikiäimessä. Nämä tarvitsevat suuren määrän siitepölyä kehittyäkseen siemeniksi, ja siitepölyn kulkeutuminen kukkaan suurissa myhkyissä auttaa tässä huomattavasti.


title: Maarja-Liis Ilus

text: Maarja-Liis Ilus (artistinimi Maarja; s. 24. joulukuuta 1980 Tallinna) on virolainen laulaja. Hän on yksi suosituimpia virolaisia artisteja.


title: Maarja-Liis Ilus

text: Ilus on lisäksi virolaisista artisteista ainoa, joka on osallistunut kahdesti Eurovision laulukilpailuun: Vuonna 1996 vain 15-vuotiaana yhdessä Ivo Linnan kanssa kappaleella "Kaelakee hääl", joka sai täydet 12 pistettä Suomesta, Ruotsista ja Islannista ja sijoittui lopulta viidenneksi; sekä vuonna 1997 kappaleella "Keelatud maa", joka sijoittui kahdeksanneksi.


title: Maarja-Liis Ilus

text: Ilus toimii Unicefin hyvän tahdon lähettiläänä.


title: Proto Motors

text: Proto Motors on Etelä-Koreassa toimiva autonvalmistaja. Yhtiö on perustettu vuonna 1997 ja se toimii yhteistyössä Hyundain, Kian ja GM Daewoon kanssa. Yhtiön ainoa täysin oma malli on Soulin 4. kansainvälisessä autonäyttelyssä vuonna 2002 esitelty Spirra. Yhtiön pääasiallinen tuotanto keskittyy Hyundain, Kian ja Daewoon automallien muuntamiseen avomalleiksi tai sähkömoottorikäyttöiksi.


title: Autonoe

text: Autonoe () oli kreikkalaisessa mytologiassa Theban kuninkaan ja perustajan Kadmoksen ja jumalatar Harmonian tytär. Autonoe oli Aristaioksen puoliso ja Aktaionin ja mahdollisesti myös Makriksen äiti.


title: Autonoe

text: Euripideen näytelmässä "Bakkhantit" Dionysos ajaa Autonoen ja hänen sisarensa bakkanaaliseen vimmaan, kun Pentheus, Theban kuningas, oli kieltänyt Dionysoksen palvonnan. Kun Pentheus saapui paikalle vakoilemaan heidän juhlintaansa, Agaue, Pentheuksen äiti ja Autonoen sisar, huomaa tämän puussa. Mainadit kiskovat hänet alas ja repivät hänet kappaleiksi.


title: Autonoe

text: Aktaionin, Autonoen pojan, tappavat hänen omat metsästyskoiransa. Järkyttyneenä Autonoe jättää Theban ja menee Ereneiaan, megaralaiseen kylään, missä hän myöhemmin myös kuolee.


title: Kämmekkäkasvien pölytys

text: Kämmekkäkasvien pölytystä (katso kämmekkäkasvit) pidetään usein kaikkein monimuotoisimpana esimerkkinä kukkakasvien pölytyksestä.


title: Kämmekkäkasvien pölytys

text: Kämmekkäkasvit ovat pitkälle erikoistuneita kasveja. Lajien läheinen suhde sienijuuren kanssa on mahdollistanut siementen kehittymisen hyvin pieniksi, lähes täysin vararavinnottomiksi. Siemenet tarvitsevatkin juurisieniä saadakseen itämiseen tarvittavan energian ennen kuin ne pystyvät yhteyttämään itse. Tämä on toisaalta mahdollistanut (ja osiltaan pakottaakin) suuren siemenmäärän tuottamisen, jopa neljä miljoonaa siementä on laskettu kotaa kohden trooppisilla lajeilla.


title: Kämmekkäkasvien pölytys

text: Suuren siemenmäärän tuottamiseen tarvitaan kuitenkin paljon siitepölyä. Siitepölyn hukkaamisen välttämiseksi on kämmekkäkasveille kehittynyt erityiset siitepölymyhkyt, joiden ansiosta kaikki yhden kukan muodostama siitepöly voi kokonaisuudessaan siirtyä toisen kukan käyttöön.


title: Kämmekkäkasvien pölytys

text: Tämä taas aiheuttaa sen, että moni laji on erikoistunut vain pienen pölyttäjäkunnan käyttöön pölytyksessä: näin voidaan välttää arvokkaiden myhkyjen joutuminen jonkin toisen kasvilajin kukkaan, olettaen että kämmekkä pystyy houkuttelemaan valtaosan ko. pölyttäjän yksilöistä oman lajinsa kukkiin. Suuremman pölyttäjäkunnan käyttö tekisi tämän vaikeaksi, erityisesti kun kämmekkäkasvein yksilömäärät ovat yleensä melko vähäisiä (johtuen esimerkiksi sienijuuresta riippuvuudesta).


title: Kämmekkäkasvien pölytys

text: Joissakin suvuissa uuden pölyttäjän löytyminen on toiminut tehokkaana välineenä lajiutumisessa.


title: Kämmekkäkasvien pölytys

text: Hyönteiset ovat kämmekkäkasvien pääasiallisia pölyttäjiä. Koska kämmeköiden pölytystä on tutkittu kauan, tunnetaan lukuisia hyvinkin erikoisia pölyttäjän ja kämmekän suhteitaEdellä mainittujen esimerkkien lisäksi lukuisia muitakin tapoja houkutella tai huijata hyönteispölyttäjiä kukkiin tunnetaan, ja uusia erikoistumia tulee jatkuvasti ilmi kun heimoa tutkitaan lisää.


title: Kämmekkäkasvien pölytys

text: Pölyttävinä hyönteisinä voivat toimia mm. perhoset, pistiäiset, kovakuoriaiset ja jopa termiitit.


title: Kämmekkäkasvien pölytys

text: Lintujen avulla tapahtuva pölytys on kämmeköillä melko harvinaista, mutta mm. trooppisessa Amerikassa kasvavat "Hexisea"-lajit sekä jotkin "Masdevalliat" houkuttelevat punakukkaisina lintuja.


title: Kämmekkäkasvien pölytys

text: Vaikka lepakot ovat hyvin harvinaisia orkideoiden pölyttäjinä, tiedetään niiden ainakin aiheuttavan erään "Vanilla"-lajin pölytyksen.


title: Saksan 2. vuoristodivisioona

text: Saksan 2. vuoristodivisioona () oli Itävallan Innsbruckiin sijoitettu Saksan maavoimien yhtymä. Pääosan sodasta se toimi osana Saksan 20. vuoristoarmeijaa.


title: Saksan 2. vuoristodivisioona

text: Itävallan Saksaan liittämisen jälkeen Wehrkreis XVIII perusti 1. huhtikuuta 1938 Innsbrückissa aiemmasta Itävallan maavoimien 6. vuoristodivisioonasta Saksan maavoimien 2. vuoristodivisioonan.


title: Saksan 2. vuoristodivisioona

text: Divisioona pantiin liikekannalle 26. elokuuta 1939 ja se osallistui Puolan taisteluihin syyskuussa 1939 osana eteläistä armeijaryhmää osallistuen Lvivin valtaamiseen. Puolan sotaretken jälkeen divisioona toimi 3. vuoristodivisioonan tukena Narvikin taisteluissa toukokuussa 1940, minkä jälkeen se jäi Norjaan miehitysjoukoksi. Vuonna 1941 divisioona liitettiin 20. vuoristoarmeijan XIX vuoristoarmeijakuntaan.


title: Saksan 2. vuoristodivisioona

text: Divisioona oli kärjessä saksalaisjoukkojen ylittäessä kenraalimajuri Schlemmerin komennossa Norjan ja Suomen rajan 22. kesäkuuta 1941 toteuttaessaan operaatio Renntierin, Petsamon nikkelikaivosten valtauksen ja alueen turvaamisen. Myöhemmin divisioona osallistui Operaatio Hopeakettuun, saksalaisten hyökkäykseen Suomen Lapissa Kantalahden suunnassa ja kärsi tappioita neuvostojoukkojen talvihyökkäyksestä 1944.


title: Saksan 2. vuoristodivisioona

text: Lopulta yksikkö siirrettiin Lapista vahvistettuna Saksan länsirintamalle, mutta se ei enää saavuttanut divisioonan täyttä vahvuutta kärsien tappioita. Se liitettiin Armeijaryhmä G:hen helmikuussa 1945, minkä osana se osallistui taisteluihin Saarista ja Mosellesta ennen kuin se vedettiin Etelä-Saksaan, missä se liitettiin 12. armeijaryhmään. Divisioonan jäännökset antautuivat Yhdysvaltain joukoille toukokuussa 1945.


title: Saksan 2. vuoristodivisioona

text: Divisioonankomentajina olivat:


title: Tyko Sallinen

text: Tyko Konstantin Sallinen (14. maaliskuuta 1879 Nurmes – 18. syyskuuta 1955 Helsinki) oli suomalainen ekspressionistinen taidemaalari. Hän oli Suomen 1900-luvun alun taiteen murroskauden näkyvimpiä ja määräävimpiä hahmoja.


title: Tyko Sallinen

text: Sallinen oli suomalaisten ekspressionistien itseoikeutettu henkinen johtaja, ja hänen ympärilleen syntyi Marraskuun ryhmä vuonna 1916. Nuoret taiteilijat pitivät tuolloin päämajaansa Brondinin kahvilassa. Hänen vaikutti paljon myöhemminkin, kuten marraskuun ryhmän perillisenä perustettuun lokakuun ryhmään.


title: Tyko Sallinen

text: Sallisen taide ja persoona herättivät kohua. Häntä pidettiin maalaustaiteen perinteiden murskaajana. Sallisen maalaustapaa pidettiin brutaalina, eikä hänen taiteensa ymmärtäjiä ollut paljon.


title: Tyko Sallinen

text: Sallinen yhdisti taiteessaan ajankohtaiset ulkomaiset virtaukset ja suomalaisen taiteen perinteen.


title: Tyko Sallinen

text: Sallinen aloitti taideopiskelun 23-vuotiaana Suomen Taideyhdistyksen piirustuskoulussa vuonna 1902. Hänen opettajiaan olivat muun muassa Albert Gebhard ja Väinö Blomstedt.


title: Tyko Sallinen

text: Sallinen lopetti opiskelun muutaman vuoden kuluttua ja matkusti Kööpenhaminaan saatuaan apurahan. Hän asui Tanskassa helsingöriläisen räätälimestari Rydengin luona niin sanotussa Rydengin koloniassa. Taiteesta kiinnostuneen Rydengin kodista tuli nuorten taiteilijoiden tukikohta, ja hän alkoi Sallisen ansiosta kerätä modernia taidetta.


title: Tyko Sallinen

text: Vuonna 1909 hän matkusti Pariisiin, ja matkasta tuli käännekohta hänen urallaan. Sallinen sai vaikutteita muun muassa fauvisteilta opiskellessaan Ranskassa.


title: Tyko Sallinen

text: Sallinen työskenteli vuoteen 1912 asti vuoroin Suomessa, vuoroin ulkomailla. Hänen palattuaan keväällä 1912 Sallinen laittoi esille toistakymmentä fauvistista maalausta ryhmänäyttelyyn. Sallisen vahva ekspressionismi sai arvostelijoilta ristiriitaisen vastaanoton. Realismista poikkeavat värit ja rujot ihmiskuvat herättivät närkästystä.


title: Tyko Sallinen

text: Näyttely sai aikaan ensimmäisen ”sodan” Salliseen liittyen. Hän myös tuli poistetuksi taiteilijaseuran kokouksesta, koska nimitti puheenjohtaja Akseli Gallen-Kallelaa paskahousuksi. Maalausten huonon vastaanoton vuoksi Sallinen matkusti Yhdysvaltoihin tarkoituksenaan kuvittaa amerikansuomalaisia työväenlehtiä.


title: Tyko Sallinen

text: Sallinen palasi kotimaahan jo seuraavana vuonna ja teki sopimuksen taidekauppias Gösta Stenmanin kanssa. Sallinen sai säännöllisen kuukausitulon ja maalaustarvikkeita. Etuja vastaan hän sitoutui luovuttamaan Stenmanille koko tuotantonsa. Sallisen näyttelyt olivat Stenmanin taidesalongissa, kunnes Stenman vuonna 1927 siirsi toimintansa Tukholmaan.


title: Tyko Sallinen

text: Sallisen maalaus "Kääpiö" oli esillä taideyhdistyksen kevätnäyttelyssä 1915, mistä syntyi toinen ”sota” Sallisesta. Gösta Stenman lahjoitti "Saaren Anni" -maalauksen (1914) Ateneumiin, mutta se palautettiin.


title: Tyko Sallinen

text: Vuoden 1916 aikoihin hän vaihtoi kirkkaat värit tummiin. Sen jälkeen syntyivät Tyko Sallisen tunnetut ja merkittävät työt ”Jytkyt” (1918) ja ”Hihhulit” (1918). Tämän kiihkeän kauden jälkeen Sallisen tuotanto oli sovinnaisempaa ja seesteisempää kuin aiemmin.


title: Tyko Sallinen

text: "Hihhulit" oli esillä Ateneumissa ja Suomen taiteen näyttelyssä Kööpenhaminassa. Se ostettiin Ateneumin kokoelmiin vuonna 1923. Joitakin vuosia myöhemmin se siirtyi Malmön taidemuseoon.


title: Tyko Sallinen

text: Sallinen pyrki tietoisesti rikkomaan kultakauden maalarien luoman ihmiskuvauksen mallin. Salliselle rytmi, naivistisuus ja primitiivisyys oli tärkeämpää kuin suora realismi. Hän ei pyrkinyt sulavuuteen eikä eleganssiin. Tito Collianderin mukaan hän pyrki vapauttamaan värin varjojen ja vastakohtien taakasta.


title: Tyko Sallinen

text: Rosoisuudessaan Sallisen taide oli kuitenkin suhteellisen hienostunutta. Hänen töissään myös perinteet ja kansallisromanttiset ajatukset taiteesta saivat uusia maalauksellisia keinoja.


title: Tyko Sallinen

text: Sallinen piti säännöllisesti yksityisnäyttelyitä ja osallistui yhteisnäyttelyihin kuolemaansa asti.


title: Tyko Sallinen

text: Sallinen oli räätäli Antti Sallisen ja Johanna Sallisen esikoinen. Lapsuutensa hän eli Haaparannalla, jossa hän kävi neljä luokkaa lyseota ja oppi isältään räätälinammatin.


title: Tyko Sallinen

text: Hänen isänsä oli lestadiolaisena käännyttäjäpappina tunnettu mies. Isä kuritti poikaansa opettaakseen nöyryyttä. Isä ei antanut tilaa taideharrastuksille, eikä suvainnut ”maallista koreutta”. Sallinen karkasi kotoa 14-vuotiaana. Myöhemmin Sallinen teki isästään maalauksen, mutta heidän välinsä eivät koskaan lämmenneet.


title: Tyko Sallinen

text: Jonkin aikaa Sallinen elätti itsensä kiertävänä räätälikisällinä. Työskennellessään Tukholmassa hän kiinnostui kuvataiteesta, oopperasta ja kirjallisuudesta ja hakeutui opiskelemaan taidetta.


title: Tyko Sallinen

text: Sallisen ensimmäinen vaimo Helmi Vartiainen istui mallina monissa hänen maalauksissaan esiintyvälle ”Mirrille”. Heille syntyi kaksi tytärtä, Eva ja Taju Sallinen. Avioliitto alkoi 1909 ja päättyi 1916. Sallinen, joka oli ajan lakien mukaan yksin lapsensa huoltaja, lähetti ilman vaimonsa suostumusta Evan alle kaksivuotiaana sisarensa luo Tanskaan. Avioeron jälkeen hän erotti myös nuoremman tyttären äidistä, vaikka huoltajuus oli annettu äidille. Sallinen levitti käsitystä, että Helmi Vartiainen olisi ollut kyvytön äidiksi. Sallinen muutti tyttärensä kanssa asumaan talvella 1915 rakennettuun ”Krapula”-nimiseen taiteilijataloon Hyvinkäälle, mutta tytär vietti suuren osan lapsuudestaan sukulaisten ja tuttavien hoivissa isän ryypätessä, tehdessä maalaustyötään ja matkustellessa. ”Krapula”-ateljeen vieressä oli samana vuonna valmistunut taiteilija Jalmari Ruokokosken ateljeetalo ”Humala”.


title: Tyko Sallinen

text: Tyko Sallisen taide ja persoona kohahduttivat suomalaista taide-elämää hänen eläessään ja vielä hänen kuoltuaankin. Elinaikanaan hänen maalauksensa aiheuttivat paljon kritiikkiä rumuudellaan ja rujoudellaan. Monien mielestä ei ollut sopivaa kuvata suomalaisia Sallisen kuvaamalla rujolla tavalla. Sallisen maalaustapaa pidettiin raakana ja brutaalina. Hän otti kuvaukseensa mukaan ajan henkeä niin sisällissodasta, kuin puutteesta ja omista tunteistaankin. Sallista pidettiin suomalaisen maalaustaiteen perinteiden murskaajana. Kuitenkin hänen maalauksissaan toteutuvat suomalaiset kansallisromanttiset ajatukset uudella tavalla.


title: Tyko Sallinen

text: Hänelle myönnettiin valtion taiteilijaeläke vuonna 1942 ja professorin arvonimi vuonna 1948.


title: Tyko Sallinen

text: Maalauksia:


title: Tyko Sallinen

text: Marraskuussa 2016 Helsingin kaupunginteatterissa ensi-iltansa saanut "Taju, taiteilijan tytär" kertoi Tyko Sallisen suhteesta tyttäreensä.


title: Tyko Sallinen

text: Syksyllä 2017 Turun taidemuseossa oli lähes sadan teoksen näyttely Sallisen tuotannosta.


title: Operaatio Napakettu

text: Operaatio Napakettu () oli toisessa maailmansodassa Saksan Pohjois-Suomesta käsin suorittama sotilasoperaatio, osa suurempaa operaatio Hopeakettua kesällä 1941. Sen mukaan Saksan XXXVI armeijakunta hyökkäsi vajaan kahden divisioonan vahvuisella osastolla Sallasta Neuvostoliittoon kohti Kantalahtea. Tehtävänä oli katkaista tärkeä rautatie Murmanskin eteläpuolella.


title: Operaatio Napakettu

text: XXXVI armeijakunnan 169. jalkaväkidivisioonan ja taisteluryhmä Nordin tehtävänä oli hyökätä 1. heinäkuuta 1941 400 kilometriä pohjoista ryhmää etelämpänä Sallan kohdalta kohti Alakurttia ja katkaista Muurmannin rata Kantalahden kohdalta. Hyökkäys pysähtyi 36 kilometrin päähän Kantalahdesta ja operaatio keskeytettiin epäonnistuneena 22. syyskuuta 1941.


title: Operaatio Napakettu

text: 169. divisioonan ja taisteluryhmä Nordin komentajana oli ratsuväenkenraali Hans Feige. Taisteluryhmä Nord ei ollut divisioonan vahvuinen, kolmesta rykmentistä koottu sotatoimiyhtymä, vaan ainoastaan kahden rykmentin vahvuinen pääasiassa sotapoliisivoimista koottu ja keski-iältään yli 30-vuotias osasto, jota komensi SS-Brigadeführer Karl-Maria Demelhuber, joka uskoi yksiköstä muodostuvan kolmessa kuukaudessa taisteluosaston. Yksikkö oli joutunut siirtymään Rovaniemeltä raja-alueelle kolmessa vuorokaudessa. 169. divisoonaa komensi kenraaliluutnantti Kurt Dittmar.


title: Mammografia

text: Mammografia on rinnan röntgenkuvaus, jonka avulla tutkitaan rinnan kasvaimia ja muutoksia. Mammografia on rintasyövän diagnostiikassa eniten käytetty menetelmä. Lisäksi mammografiaa käytetään laajalti rintasyövän seulontatutkimuksena. Mammografian avulla voidaan tutkia myös muita rinnan muutoksia, kuten kystia.


title: Mammografia

text: Kuvauksessa käytettävä röntgensäteily on ionisoivaa säteilyä, joka voi aiheuttaa säteilyhaittoja, mutta yhden kuvauksen tuottama säteilyannos on hyvin pieni. Jos mammografiakuvauksessa nähdään epäilyttävä löydös, jatkotutkimuksena yleensä otetaan rinnasta ohut- tai paksuneulanäyte.


title: Mammografia

text: Mammografiaa käytetään seulontatutkimuksena etsittäessä rintasyöpiä oireettomasta väestöstä tai diagnostisena tutkimuksena epäiltäessä potilaalla rintasyöpää.


title: Mammografia

text:
Rintasyöpäseulonta mammografian avulla ehkäisee 40–74-vuotiaiden naisten rintasyövästä johtuvia kuolemia.
Mammografiaseulonnat aloitettiin Suomessa vuonna 1987, ja "Kansanterveysasetuksen" (1992) mukaan kuntien täytyi järjestää maksuton seulonta kahden vuoden välein 50–59-vuotiaille naisille. Vuoden 2007 alussa astui voimaan uusi "Valtioneuvoston asetus seulonnoista" (1339/2006), jolla laajennettiin maksuton rintasyöpäseulonta ikäluokkiin 50–69 vuotta. Suomessa kutsuttiin viime vuoteen asti seulontatutkimuksiin vuosittain noin 200 000 naista, joista yhdeksän kymmenestä osallistuu. Seulontaan osallistuneista naisista jatkotutkimuksiin kutsutaan noin 3–5 prosenttia, mutta rintasyöpä todetaan lopulta vain alle 0,5 prosentilla. Rintasyöpäseulonnoissa löydetään Suomessa vuosittain noin 600–800 syöpätapausta, joista lähes 70 prosenttia on pieniä ja paikallisia.
Diagnostinen mammografiakuvaus tarkoittaa tutkimusta, joka tehdään epäiltäessä potilaalla rintasyöpää. Seulontatutkimuksesta poiketen sitä ei siis tehdä oireettomalle väestölle. Mammografia on rintasyöpäepäilyssä ensisijainen tutkimus ainakin yli 35-vuotiaille naisille; sitä nuoremmille rinnan ultraäänikuvaus saattaa olla hyvä vaihtoehto. Rintasyöpäpotilas hakeutuu useimmiten lääkärin vastaanotolle rinnassa tuntuvan kyhmyn vuoksi, mutta muita oireita voivat olla rinnan kipu, ihomuutokset, rintaerite tai yleisoireet.


title: Mammografia

text: Kerran hoidetun rintasyövän jälkeen on tärkeää järjestää pitkäaikainen, jopa loppuelämän kestävä seuranta. Rintasyöpä saattaa uusiutua vuosien, jopa 15 vuoden päästä, mutta tilanne paranee jokaisen oireettoman vuoden jälkeen. Olennaista on, että paikallisesti uusiutunut syöpä ja toisen rinnan kasvain löytyvät ajoissa. Ei ole kuitenkaan selvästi osoitettu, että ennakkoon sovitut seurantakäynnit antaisivat parempia tuloksia kuin seuranta, jossa potilas hakeutuu lääkäriin huomatessaan oireita. Suomessa suositellaan kerran sairastetun rintasyövän jälkeen mammografiaseurantaa 1–2 vuoden välein loppuelämän ajan.


title: Mammografia

text:
Mammografiassa käytetään erityisesti rintojen kuvaukseen suunniteltua pienienergiaista säteilyä tuottavaa röntgenlaitetta. Keskimääräinen efektiivinen säteilyannos on noin 0,2 mSv kuvausta kohti. Mammografia vaatii oman erityislaitteistonsa, jotta kuvan resoluutio eli erotuskyky olisi riittävän hyvä. Laitteet käyttävät matalaa jännitettä
(25–30 kVp), korkeaa virtaa (yli 80 mA) ja liikkuvaa hilaa. Mammografiakuvauksissa käytetään omia erityisfilmejä, yksiemulsiofilmejä, jotka tuottavat hyvän kontrastin ja resoluution.


title: Mammografia

text: Röntgenkuvauksissa on siirrytty analogisesta tekniikasta eli filmeistä viime aikoina yhä enemmän digitaaliseen kuvantamiseen, jolla on monia etuja filmeihin verrattuna. Mammografian korkeista kuvanlaatuvaatimuksista johtuen se on viimeisiä kuvauksia, joissa käytetään edelleen analogista tekniikkaa. Digitaalitekniikka on kuitenkin kehittynyt niin, että sen kuvanlaatu on mammografioissakin nykyisin yhtä hyvä tai parempi kuin perinteisen filmin. Mammografiakuvauksissa ollaan siirtymässä käyttämään suoradigitaalisia kuvantamislaitteita.


title: Mammografia

text: Maailman mammografialaitteista 90 prosenttia käyttää edelleen filmiä. Yhdysvallat on digitalisoinnin edelläkävijä. Siellä lähes 20 prosenttia kuvantamislaitteista käyttää digitaalitekniikkaa. Suomessa suoradigitaalisia mammografialaitteita on vasta muutama. Digitaalisen kuvantamisen etuja ovat pienempi säteilyannos ja kuvan parempi tarkkuus.


title: Mammografia

text: Säteilyturvakeskus on julkaissut vuonna 2001 ohjeen mammografialaitteista ja niiden käyttöä koskevista säteilyturvavaatimuksista.


title: Mammografia

text: Rintarauhanen litistetään kuvausta varten kahden lasilevyn väliin. Tämä saattaa aiheuttaa kipua, minkä vuoksi mammografia suositellaan ajoitettavaksi heti kuukautisten jälkeen. Kuvan tarkkuus ja kontrasti paranevat, kun rinta on litistetty ohueksi ja sijaitsee lähempänä filmiä. Suomessa mammografiakuvauksen suorittaa lääkäri tai röntgenhoitaja.


title: Mammografia

text: Peruskuvaukseen kuuluvat pysty- eli etusuuntaiset (kraniokaudaaliset), sivusuuntaiset ja viistosuuntaiset kuvat. Seulontatutkimuksissa käytetään vain pysty- ja viistokuvia. Kuvien tulisi olla symmetriset ja rinnan tulisi näkyä rintalihaksen tasoon asti. Peruskuvien lisäksi otetaan tarvittaessa erikoisprojektioita ja kohdesuurennoskuvia.


title: Mammografia

text: Jos rinnassa havaitaan epäilyttävä löydös, kohdesuurennoksen avulla kuvan resoluutiota saadaan parannetuksi, kun kuva-ala on pienempi ja rinta sijaitsee lähempänä filmiä. Toisena vaihtoehtona on suorittaa ultraäänikuvaus, joka antaa perusmammografiaa tarkemmat tulokset.


title: Mammografia

text: Mammografiakuvat tulkitsee radiologiaan erikoistunut lääkäri. Kuvista verrataan oikean ja vasemman rinnan symmetrisyyttä, kokoa, tiheyttä ja tiehytrakennetta. Rinnat tutkitaan systemaattisesti kohta kohdalta, ja niistä etsitään tiivistymiä, massoja, mikrokalkkeja ja rakenteen vääristymiä. Epänormaalien löydösten sijainti ja ulkonäkö kuvaillaan tarkasti. Kuvia verrataan myös mahdollisesti aiemmin otettuihin mammografiakuviin.


title: Mammografia

text: Tavallisin mammografialöydös rintasyövässä on tiivistymä, joka erottuu ympäröivästä rauhaskudoksesta ja on yleensä epätarkkarajainen, pyöreä tai tähtimäinen. Löydös voi myös olla epäsymmetrinen tiivistymä, kurova rakennehäiriö tai rauhaskudoksessa olevia mikrokalkkeutumia. Mikrokalkit ovat kuolleen solukon tuottamia kalkkikertymiä, joiden koko ja muoto saattavat antaa viitteitä rinnassa olevasta kasvaimesta. Rintasyöpä näkyy yleensä tähtimäisenä tai epätarkkarajaisena massana, kun taas hyvänlaatuiset muutokset ovat useammin pyöreitä ja tarkkarajaisia.


title: Mammografia

text: Nuorilla naisilla rintakudos on luonnostaan tiiviimpää, mikä vaikeuttaa mammografiakuvien tulkitsemista. Vanhemmilla naisilla rintakudos sisältää enemmän rasvaa, jolloin syöpämuutokset näkyvät röntgenkuvassa paremmin. Myös rinnassa olevat leikkausarvet ja rintaimplantit heikentävät tutkimuksen luotettavuutta.


title: Mammografia

text: Mammografian herkkyys eli sensitiivisyys rintasyövän löytämisessä on noin 90–93 prosenttia ja tarkkuus eli spesifisyys 93–97 prosenttia. Tämä tarkoittaa, että löydösten joukkoon mahtuu jonkin verran vääriä positiivisia ja negatiivisia tuloksia. Alle 35-vuotiailla kuvauksen herkkyys on jonkin verran pienempi. Mammografiakuvassa voi näkyä jopa alle puolen senttimetrin kokoinen kasvain.


title: Mammografia

text: Yhdysvaltain radiologiyhdistys American College of Radiology on ottanut mammografiakuvien yhdenmukaista arviointia varten käyttöön BI-RADS-luokitusjärjestelmän ("Breast Imaging-Reporting and Data System"). Järjestelmä jaottelee löydökset kuuteen luokkaan, josta ensimmäinen on negatiivinen (ei rintasyöpää), viides viittaa vahvasti syöpään, ja luokat 2–4 ilmaisevat syövän todennäköisyyksiä näiden kahden välillä. Kuudes luokka tarkoittaa neulanäytteellä varmistettua syöpää, ja luokka nolla on epävarma löydös tai epäonnistunut kuva. BI-RADS-järjestelmässä on myös oma luokitus asteikolla 1–4 rinnan ulkonäölle mammografiakuvassa. Ensimmäinen luokka on lähes täysin rasvakudoksesta muodostunut rinta ja neljäs erittäin tiivis rinta.


title: Mammografia

text: Poikkeava mammografialöydös ei läheskään aina merkitse rintasyöpää. Jatkotutkimuksina rinnan muutosten diagnostiikassa voidaan käyttää mammografian lisäprojektioita, kohdesuurennoksia ja rinnan ultraäänitutkimusta. Epäilyttävistä muutoksista voidaan ottaa ohutneula- tai paksuneulanäyte, josta tutkitaan laboratoriossa muutoksen histologia. "Vääriksi positiivisiksi tuloksiksi" kutsutaan poikkeavia löydöksiä, joiden taustalla ei olekaan sairautta. Mammografiaseulontatutkimuksen poikkeavan tuloksen vuoksi lisätutkimuksiin kutsutuista henkilöistä vain noin viidellä prosentilla löytyy syöpä.


title: Mammografia

text: Mammografialla jää havaitsematta noin yksi syöpä kymmenestä; näitä syöpiä kutsutaan "vääriksi negatiivisiksi tuloksiksi". Huomaamatta jäänyt kasvain piiloutuu yleensä rinnan rakenteisiin, eikä sitä välttämättä nähdä edes jälkeenpäin tarkastetuista kuvista. Rinnan rakenteeseen vaikuttavat ikä, hormonitasapaino ja rinnalle aiemmin tehdyt toimenpiteet kuten leikkaukset, implantit tai sädehoito. Jotkut rintasyövän tyypit, kuten lobulaarinen ja musinoottinen karsinooma, saattavat olla vaikeita erottaa normaalista rintarauhaskudoksesta tai hyvänlaatuisista muutoksista.


title: Mammografia

text: Mammografiakuvien tietokoneavusteinen tulkinta (CAD, ) on viime vuosina kehitetty menetelmä, joka avustaa lääkäriä epänormaalien muutosten havaitsemisessa. 1980- ja 1990-luvuilla tehtiin useita tutkimuksia, joiden mukaan radiologit eivät huomanneet kaikkia mammografiakuvissa olleita rintasyöpiä. Tietokoneiden ja digitaalikuvantamistekniikoiden kehittymisen myötä tietokoneavusteinen mammografiakuvien tulkinta on tullut mahdolliseksi. Ohjelmat toimivat lääkärin apuna merkitsemällä kuvien kohdat, joita ne pitävät epäilyttävinä. Ihmissilmä ja tietokone ovat syöpien havaitsemisessa suurin piirtein yhtä herkkiä, mutta ne löytävät erityyppisiä syöpämuutoksia ja toimivat siten toistensa tukena. Mammografiakuvien tietokoneavusteinen tulkinta ei ole kuitenkaan vielä levinnyt laajaan käyttöön.


title: Mammografia

text: Mammografiakuvauksessa käytetään röntgensäteilyä, joka on ionisoivaa säteilyä ja saattaa siten olla vahingollista keholle. Yhdestä kuvauksesta saatava säteilyannos on kuitenkin hyvin pieni. Keskimääräinen efektiivinen annos yhtä seulontamammografiatutkimusta kohti on noin 0,2 mSv, ja diagnostisessa kuvauksessa jonkin verran enemmän. Vertailun vuoksi luonnon taustasäteilystä aiheutuva efektiivinen annos on Suomessa noin 3 mSv vuodessa. Seulontamammografioista aiheutuu vain 1,2 prosenttia siitä säderasituksesta, jonka lääketieteelliset tutkimukset aiheuttavat koko väestön keskuudessa. Suomessa tehtävien mammografioiden säteilyannokset ovat Euroopan unionin suositusten mukaisten vertailurajojen sisällä.


title: Mammografia

text: Mahdollisten säteilyriskien johdosta mammografiaa ei kuitenkaan tehdä raskaana oleville tai imettäville naisille muuten kuin selvän syöpäepäilyn takia. Myöskään alle 30-vuotiailla naisilla mammografia ei ole ensisijainen tutkimus säteilyriskien vuoksi.


title: Mammografia

text: Mammografiaseulonnan aiheuttamia psyykkisiä haittavaikutuksia on myös tutkittu. Seulonta aiheuttaa osalle naisista lyhytkestoista stressiä, joka vaikuttaa olevan sitä voimakkaampaa, mitä enemmän lisätutkimuksia tehdään. Väärä positiivinen tulos saattaa lisätä tunnetta kasvaneesta alttiudesta sairastua syöpään. Toisaalta seulonta vahvistaa turvallisuudentunnetta ja naisten tietämystä rintasyövästä ja rintojen terveydestä.


title: Mammografia

text: Mammografiakuvauksen historia alkaa 1900-luvun alusta, kun kirurgi Albert Salomon julkaisi vuonna 1913 tutkimuksen, jossa hän otti röntgenkuvia rinnanpoistoleikkauksessa poistetuista rinnoista osoittaakseen syövän leviämisen kainalon imusolmukkeisiin. Salomon pystyi myös erottamaan röntgenkuvan perusteella paikallisen, rajautuneen rintasyövän kudoksiin levinneestä syövästä. Eläville potilaille mammografiaa käytettiin laajamittaisesti ensimmäinen kerran vuonna 1930, jolloin yhdysvaltalainen radiologi Stafford L. Warren kuvasi rintasyöpäepäilyn vuoksi 119 naisen rinnat. Röntgenkuvien tulkinta terveiden rintojen ja syöpien suhteen oli hämmästyttävän tarkka: 119 henkilön kuvista vain kahdeksan tapausta tulkittiin väärin.


title: Mammografia

text: Vuonna 1938 yhdysvaltalaiset Jacob Gershon-Cohen ja Albert Strickler kuvailivat tutkimuksessaan normaalin rinnan iänmukaisen ulkonäön röntgenkuvassa. Heidän mukaansa mammografian laajempi diagnostinen käyttö vaati vielä huomattavia parannuksia röntgenkuvatekniikassa. Gershon-Cohen havaitsi rinnan kompression eli litteäksi puristamisen merkityksen mammografiakuvauksen laadun parantajana. Seuraavien vuosikymmenten aikana hän myös ehdotti mammografian käyttöä oireettomien naisten rintasyöpäseulonnoissa. Uruguaylainen Raul Leborgne julkaisi vuosina 1949–1953 useita artikkeleita, joissa hän osoitti röntgenkuvassa näkyvien mikrokalkkien yhteyden rintasyöpään. Hän erotti lisäksi toisistaan hyvän- ja pahanlaatuiset mikrokalkit.


title: Mammografia

text: Yhdysvaltalainen radiologi Robert L. Egan kuvaili vuonna 1960 uudenlaisen mammografiatekniikan, joka käytti korkeaa virtaa ja matalaa jännitettä ja ennen kaikkea oli helposti toistettavissa. Hänen tutkimuksensa vuodelta 1965 osoitti, että mammografiakuvaus ja sen tulkitseminen olivat opeteltavissa, radiologiset tekniikat olivat riittävän kehittyneitä, mammografialla pystyttiin erottamaan hyvänlaatuiset kasvaimet pahanlaatuisista, ja kuvauksen avulla voitiin järjestää oireettomien naisten rintasyöpäseulonta. Eganin työn seurauksena mammografiakuvaus levisi laajempaan käyttöön. Seuraavina vuosina yhdysvaltalainen radiologiyhdistys American College of Radiology ryhtyi järjestämään maanlaajuista mammografiakoulutusta.


title: Mammografia

text: Ranskalainen Charles Gros kehitti yhteistyössä Compagnie Générale de Radiologien kanssa ensimmäisen varsinaisesti mammografiakuvausta varten tarkoitetun laitteen vuonna 1966. Sitä ennen mammografiakuvat oli otettu tavallisella röntgenkoneella. Uusi mammografialaite, jota kutsuttiin nimellä Senographe, paransi merkittävästi kuvien laatua. 1960-luvulla yhdysvaltalainen John Wolfe selvitti rinnan rakenteen ja tiiviyden yhteyttä rintasyövän todennäköisyyteen ja loi Wolfen luokitukseksi kutsutun riskiluokittelun.


title: Mammografia

text: 1970-luvulle asti mammografialaitteet vaativat filmien kehittämistä käsin tai hitaalla mekaanisella prosessorilla. Laitteet kuitenkin paranivat 1970-luvulla, ja uusia teknisiä ratkaisuja tuli käyttöön. Samaan aikaan opittiin etsimään kuvista rintasyövän epäsuoria merkkejä, kuten rakenteen vääristymiä, epäsymmetrisyyttä ja laajentuneita maitotiehyitä. 1980-luvulla kehitettiin metallilankoja, joilla voitiin merkitä kirurgia varten sellaiset rintasyövät, joita ei pystynyt tunnustelemaan ihon päältä. Langat asetettiin paikalleen röntgenohjauksessa ennen leikkausta.


title: Mammografia

text: Vielä 2010 on esitetty eräissä epidemiologisissa tutkimuksissa, ettei mammografioista ole hyötyä rintasyöpäkuolleisuuden ennustamisessa. Näitä tutkimuksia on kuitenkin kritisoitu puutteellisiksi.


title: Mammografia

text: Rintasyöpien seulonnan tehokkuus todistettiin vuonna 1985, kun László Tabár kollegoineen julkaisi tutkimuksen, jossa noin 135 000 eri-ikäistä naista oli satunnaistettu seulonta- ja vertailuryhmiin. Tutkimus alkoi vuonna 1977, ja vuoteen 1984 mennessä seulontaryhmään arvottujen naisten rintasyöpäkuolleisuus oli vähentynyt 31 prosenttia verrattuna naisiin, joita ei seulottu mammografialla.


title: Mammografia

text: 2000-luvulla mammografia on siirtymässä analogisesta tekniikasta suoradigitaaliseen kuvantamiseen (), jossa käytetään filmikasettien sijasta digitaalisia reseptoreita. Digitaalitekniikan ansiosta kuvanlaatu on parempi ja kuvien käsittely helpompaa. Muita viime vuosien edistysaskelia ovat olleet varjoainemammografia ja tietokoneavusteinen kuvien tulkinta, jotka ovat jo käytössä joissakin mammografiakeskuksissa.


title: Mammografia

text: Rinnan "ultraääni"- eli "kaikututkimus" on kuvausmenetelmä, jolla tutkitaan mammografiassa epäselväksi jääneitä rinnan muutoksia. Kaikukuvauksella voidaan erottaa toisistaan nestetäytteinen kysta ja tiivis muutos. Alle 35-vuotiailla kaikukuvausta suositellaan ensisijaiseksi rinnan kuvantamismenetelmäksi, koska siitä ei aiheudu säteilyhaittoja ja mammografian herkkyys nuorilla naisilla on huonompi rinnan tiiviyden vuoksi. Näin myös pääsääntoisesti tulisi menetellä.


title: Mammografia

text: Rinnan "magneettikuvaus" on tutkimusmenetelmä, jolla voidaan laskimoon ruiskutetun tehosteaineen avulla osoittaa kasvainten verenkierron lisääntyminen. Magneettikuvaus on mammografiaa herkempi, mutta toisaalta se saattaa näyttää normaaleja tehostuneen verenkierron alueita, joita ei aina pystytä erottamaan rintasyövästä. Kuvausta ei käytetä ensisijaisena tutkimuksena, mutta se soveltuu esimerkiksi näyttämään rintasyövän koon ja levinneisyyden ennen leikkausta tai sellaisille potilaille, joilla on löydetty etäpesäkkeitä mutta varsinaisen syövän paikkaa ei tiedetä. Magneettikuvausta voidaan myös käyttää, jos potilaalla on rintaimplantti tai rinta on aiemmin leikattu tai sädehoidettu. On mahdollista, että tulevaisuudessa magneettikuvausta käytetään laajemmin tutkimusmenetelmänä mammografian sijasta.


title: Mammografia

text: "Pneumokystografia" on tutkimus, jossa rinnassa olevan nestepitoinen kysta imetään neulalla tyhjäksi ja täytetään ilmalla. Sen jälkeen rinta kuvataan mammografialla, jolloin voidaan nähdä kystan sisäiset kasvaimet. Ilmatäyttö myös ehkäisee kystan uusiutumista. Pneumokystografian käyttö on nykyään harventumassa.


title: Mammografia

text: "Galaktografia" eli duktografia on maitotiehyeen varjoainekuvaus, joka voidaan tehdä, jos tiehyestä vuotaan kirkasta tai veristä nestettä. Maitotiehyt katetroidaan, sinne ruiskutetaan varjoainetta ja rinta kuvataan mammografialla. Kuvauksessa saattaa näkyä tiehyensisäinen kasvain tai muu pahanlaatuinen muutos. Jos muutos päätetään poistaa kirurgisesti, tiehyt voidaan ennen leikkausta merkitä väri-varjoaineseoksella.


title: Mammografia

text: "Positroniemissiotomografia" eli "PET-kuvaus" on isotooppikuvantamismenetelmä, jota käytetään tavallisesti syövän etäpesäkkeiden etsimiseen lähialueen imusolmukkeista tai muista elimistä. Sillä ei kuitenkaan välttämättä nähdä pieniä kasvaimia. PET-kuvaus perustuu syöpäkasvaimen aineenvaihdunnan muuntumiseen. Kuvauksen käyttöä rajoittavat sen kalleus ja huono saatavuus.


title: Al-Mukalla

text: Al Mukalla (myös Al Makalla, ) on itäisen Jemenin tärkein satama- ja kauppakaupunki, ja maan kolmanneksi suurin satama. Se sijaitsee Adeninlahden rannalla. Kaupungissa asuu 182 478 asukasta (2004).


title: Al-Mukalla

text: Hadramawt ja sen kaupungit olivat tunnettuja vaikuttajia kauppareittien varrella jo muinaisista ajoista lähtien, mutta al-Mukallalla ei ilmeisesti ollut pitkään juurikaan merkitystä. Ptolemaios mainitsee teoksissaan paikan nimeltä "Makkala", mutta nimi lienee viitannut enneminkin linnoitukseen sisämaassa. Alueella liikkuneet portugalilaiset eivät maininneet satamaa. Carsten Niebuhr ei itse käynyt kaupungissa, mutta mainitsee sen nimellä "Markalla" ja James Wellsted nimellä "Makullah".


title: Al-Mukalla

text: Pitkään huomattavasti merkittävämpi kaupunki oli al-Shihr, jonka omistuksesta kamppailivat paikalliset heimot ja seuraavan vuosisadan puolella Osmanien valtakunta. Kamppailuun sotkeutui myös Hyderabadin nizamin armeijassa palvellut Umar bin Awadh al-Qu'aiti, joka palatessaan Intiasta Jemeniin pakotti al-Mukallaa hallinneen al-Kasadi -heimon myymään itselleen puolet kaupungista. Kasadit olivat vuonna 1873 tehneet orjakaupan kieltäneen sopimuksen ja he olivat aiemmin pyytäneet brittejä ottamaan sen suojelukseensa osmanien uhatessa. Vuonna 1878 kaupungin kasadihallitsija uhkasi luovuttaa kaupungin osmaneille, Ranskalle tai Italialle estääkseen sen päätymisen Qu'aitin käsiin. Britit puuttuivat lopulta asioihin Qu'aitin puolella. Kasabien "nakib" lähetettiin eläkkeelle Sansibarille ja Umar al-Qu'aiti otti koko Mukallan haltuunsa vuonna 1881. Vuonna 1902 Brittiläisen Intian hallinto teki hänestä Qu'aitin sulttaanikunnan hallitsijan pääkaupunkinaan al-Mukalla.


title: Al-Mukalla

text: Vuonna 1931 kaupungissa oli arviolta 10 000 asukasta ja vuonna 1977 rakennettiin tie länteen Adenin satamakaupunkiin. Jemenin sisällissodan sytyttyä Arabian niemimaan al-Qaida käytti hyväkseen maan kaoosta ja sen asejoukot valtasi al-Mukallan. Hallituksen ja Yhdistyneiden arabiemiirikuntien joukot valtasivat kaupungin takaisin huhtikuussa 2016 ilman suurempaa vastarintaa.


title: Al-Mukalla

text: Al-Mukalla on Itä-Jemenin suurin kaupunki ja alueen kaupankäynnin keskus. Kalastus on tärkeä elinkeino. Siihen liittyen kaupungissa toimii myös kalan purkittamo ja kalajauhotehdas. Kaupungin kautta kulkee tuotteita sisämaahan ja sen kautta viedään muualle esimerkiksi kalaa ja tupakkaa. Suolattua kalaa viedään etenkin Itä-Afrikkaan ja Sri Lankaan.


title: Al-Mukalla

text: Vuoden 2004 väestönlaskennan mukaan al-Mukallassa oli yhteensä 182 478 asukasta. Valtaosa kaupungin ja sen lähialueen asukkaista on uskonnoltaan sunnimuslimeja.


title: Kouvola Indians

text: Kouvola Indians on Kouvolassa toimiva ja amerikkalaisen jalkapallon 1-Divisioonassa pelaava urheiluseura, joka on perustettu vuonna 1986 nimellä Kouvolan Jenkkipallo Ry. Vuonna 1993 joukkueen nimettiin uudelleen Kouvola Indiansiksi.


title: Kouvola Indians

text: Kauden 2006 päätteeksi Kouvola Indians nousi amerikkalaisen jalkapallon 1. divisioonaan voittamalla 2. divisioonan finaalissa Seinäjoki Gatorsin numeroin 55–18. Indiansin järjestämässä 2. divisioonan finaalissa nähtiin muun muassa aito intiaanipäällikkö telttoineen sekä kolmen Kouvola Indiansin väreihin pukeutuneen laskuvarjohyppääjän suoritus, jolla peliväline saapui keskuskentälle.


title: Kouvola Indians

text: Vuonna 2006 Indiansin miehistöstä valittiin miesten maajoukkueeseen potkaisija Aku Kuhlman. Nuorten EM-kisoissa Ruotsissa (U-19) vuonna 2006 esiintyivät Indiansin Mikko Lautamatti, Mikko Terävä, Otto Korte, Ville Lindsten ja Jarkko Mynttinen. Lippupallon EM-kisoissa (U-15) samana vuonna Jukka Lautamatti johdatti Suomen joukkueen neljänneksi.


title: Kouvola Indians

text: Indians valittiin Suomen amerikkalaisen jalkapallon vuoden seuraksi vuonna 2005. Kaudeksi 2013 seura nousi Vaahteraliigaan. Voitettuaan kahtena vuotena Vaahteraliigassa vain kaksi peliä, seura putosi takaisin 1-divisioonaan.


title: Alsten

text: Alsten on noin 30 kilometriä pitkä saari Alstahaugin kunnassa Keski-Norjassa, Vefsninvuonon edustalla. Saaren pinta-ala on 153 km² ja sen asukasluku on 6 828 (2001). Saaren sisäosissa on vuorijono "De sju søstre" eli "Seitsemän sisarusta". Vuorijonon korkein huippu Botnkrona yltää 1 072 metrin korkeuteen.


title: Juhani Leppälä

text: Johan (Juhani) Fredrik Leppälä (sukunimi vuoteen 1906 Lindeqvist; 10. toukokuuta 1880 Nummi – 15. joulukuuta 1976 Porvoo) oli suomalainen kansanedustaja, kunnallisneuvos, kansakoulunopettaja ja maanviljelijä.


title: Juhani Leppälä

text: Leppälä työskenteli nuoruudessaan renkinä, muurarin apulaisena, rakennustöissä ja kauppa-apulaisena. Kansakoulunopettajaksi hän valmistui Sortavalan seminaarista 1902. Hän oli Sortavalan maalaiskunnan Kirjavalahden koulun opettajana 1902–1903 ja 1904–1916. Tämän jälkeen Leppälä toimi maanviljelijänä Sortavalan maalaiskunnassa 1916–1939 ja 1941–1944, Paavolassa 1939–1940, Pälkäneellä 1940–1941, Porvoon maalaiskunnassa 1944–1948 ja Askolassa 1948–1976. Hän oli myös Pellervo-Seuran konsulentti 1916–1935 ja osuuskassojen tarkastaja 1925–1930.


title: Juhani Leppälä

text: Leppälä toimi Kyösti Kallion III hallituksessa salkuttomana ministerinä 1929 ja toisena sosiaaliministerinä 1929–1930.


title: Juhani Leppälä

text: Hän oli Maalaisliiton kansanedustajana 1907–1908, 1919–1921 ja 1927–1950. Vuoteen 1944 saakka hän oli Viipurin läänin itäisen vaalipiirin kansanedustaja, vuodesta 1945 lähtien Kymen läänin vaalipiirin kansanedustaja. Leppälä oli presidentin valitsijamies 1925 ja kunnallispolitiikassa hän toimi Sortavalan maalaiskunnan kunnanvaltuuston puheenjohtajana.


title: Juhani Leppälä

text: Kunnallisneuvoksen arvonimi Leppälälle myönnettiin 1932. Kirjansa "Välähdyksiä maalaispojan elämänvaiheista" hän julkaisi 1970.


title: Juhani Leppälä

text: Leppälä oli viimeinen vuonna 1907 valitun ensimmäisen eduskunnan elossa ollut kansanedustaja.


title: Juhani Leppälä

text: Leppälälle omistettu muistomerkki sijaitsee hänen syntymäpaikassaan, Langin tilalla Hyrsylänkylässä Lohjalla.


title: Alattionvuono

text: Alattionvuono eli Altavuono (, , kveeniksi "Alattionvuono") on monihaarainen vuono Ruijassa, Pohjois-Norjassa, pääosin Alattion kunnassa. Vuonon leveys vaihtelee 7 ja 15 kilometrin välillä. Pituus vuonon suulta sen pohjukkaan on 38 kilometriä. Vuonon perukassa on Alattion taajama.


title: Alattionvuono

text: Toisen maailmansodan aikana Alattionvuonossa oli yksi Saksan suurimmista laivastotukikohdista.


title: Suotatti

text: Suotatti ("Suillus flavidus" vanh. "Boletus flavidus") on Pohjois-Euroopan suoalueilla esiintyvä pieni tatti. Se on erittäin limainen ja kellertävä. Sen lakki on keskeltä hieman suippo. Sen pillit ovat väljät ja huomattavan kulmikkaat. Jalka ruskearenkaallinen, ja sen alapuolella on vaaleita sävyjä. Laji muistuttaa lehtikuusentattia, mutta sen kasvupaikat ovat tyystin toisenlaiset. Suotatti ei ole mikään suurharvinaisuus, mutta sitä ei esiinny suurina rypäinä eikä se ole erityisen satoisa. Mäntyrajan pohjoispuolelta lajia ei juuri tapaa, ja sen tiedetäänkin olevan männystä riippuvainen mykorritsasieni.


title: Suotatti

text: Suotatti on maultaan kelvollinen ruokasieni.


title: Akkaa päälle

text: Akkaa päälle on suomalainen komediasarja. Sarjan jokainen jakso on oma tarinansa. Ensimmäinen tuotantokausi kuvattiin vuonna 1994. Toinen tuotantokausi tehtiin 1996 ja ennen uusia jaksoja esitettiin neljä uusintaa ensimmäiseltä kaudelta. Kymmenen vuoden tauon jälkeen sarjaan tehtiin vielä viisi uutta jaksoa ja ne esitettiin alkuvuodesta 2006. Näiden uusien jaksojen jälkeen esitettiin vielä kuusi uusintaa vanhoista jaksoista.


title: Akkaa päälle

text: Kuudes osa "Oikotuulet" palkittiin Venla-palkinnolla vuonna 1995. Seuraavana vuonna Akkaa päälle sai yleisö-Venlan. Team Ahma -jakson henkilöistä on tehty myös oma televisiosarja "Team Ahma". Akkaa päälle julkaistiin vuonna 2008 DVD:nä.


title: Akkaa päälle

text: Marraskuussa 1996 "Helsingin Sanomien" Jukka Kajava luonnehti "Akkaa päälle" -sarjaa epätasaiseksi mutta inhimilliseksi ja ”hyväksi katsoa”. Hän piti siitä, että sarjan jaksot ovat vaihtelevasti työryhmän eri jäsenten käsikirjoittamia.


title: Akkaa päälle

text: Akkaa päälle -sarjan jaksoista julkaistiin kolme tupla-DVD:tä vuonna 2008. Levyillä ei ole lisämateriaalia. Sarjan 15. jakso 'Team Ahma' on julkaistu vuonna 2005 "Team Ahma 1" DVD:llä.


title: Scott Jurek

text: Scott Jurek (s. 26. lokakuuta 1973) on yhdysvaltalainen ultrajuoksija. Hän asuu Seattlessa, Washingtonin osavaltiossa.


title: Scott Jurek

text: Scott Jurek on kasviperäisen ruokavalion puolestapuhuja sekä terveydellisistä että ympäristön näkökulmasta. Hän ei ole syönyt lihaa vuodesta 1997 lähtien ja on noudattanut täysin kasviperäistä ruokavaliota vuodesta 1999. Jurek on maininnut että hänen ruokavaliollaan on ollut äärimmäisen suuri vaikutus hänen suorituskykyyn ja palautumiseen.


title: Veljekset Salmela

text: Veljekset Salmela Oy oli simolainen, linja-autoliikennettä harjoittava perheyritys. Se perustettiin vuonna 1923, mutta varsinainen linja-autoliikenne alkoi kuitenkin vasta vuonna 1927. Yrityksen toiminta alkoi siitä, kun Jens Salmela alkoi kuljettaa hevosella postia Ranualle. Yrityksen kotipaikka oli Simo, ja se liikennöi pääasiassa Meri-Lapin alueen linjaliikennettä, tilausliikennettä, Oulu–Haaparanta-vakiovuoroja sekä Oulu–Rovaniemi-pikavuoroa. Yhtiöllä oli toimitilat Simossa ja Torniossa.


title: Veljekset Salmela

text: Kemi-Tornion käräjäoikeus asetti Veljekset Salmelan konkurssiin 26. tammikuuta 2016. Konkurssipesä hoiti linja-autoliikennettä 9. helmikuuta 2016 saakka, jonka jälkeen osa vuoroista siirtyi Northbus Oy:lle, K. Hekkanen Oy:lle ja Orajärven Bussit Oy:lle. Vuoroista moni lakkautettiin kokonaan.


title: Veljekset Salmela

text: Vuonna 1984 Veljekset Salmela osti torniolaisen liikennöitsijän P. Nurminen Ky:n. Näin Veljekset Salmela Oy:n linjaliikenne laajentui Kemin pohjoispuolelle Tornion ja Tervolan alueille. Kaupassa Salmela sai Nurmiselta 28 linja-autoa, joista monet olivat konkurssiin asti liikenteessä. Samaan aikaan Salmela teki yhtiökaupat kemiläisen Veljekset Hietala Ky:n kanssa, joka liikennöi Kemin paikallisliikennettä.


title: Veljekset Salmela

text: Veljekset Salmela käytti vielä 2000-luvulla silloin jo harvinaisiksi käyneitä Kutterin 8- ja 9-korimallin linja-autoja 1970- ja 1980-luvuilta sekä Lahti 10 -korimallin linja-autoja 1970-luvulta. Nämä autot ovat pääasiassa lähtöisin P. Nurmisen yhtiökaupasta vuodelta 1984. Toimivaksi bussimuseoksi kutsutulla Salmelalla oli käytössään myös korivalmistajien Carrus, Wiima ja Delta-Plan linja-autoja. Alan harrastajat ovat sittemmin pääosin tallentaneet parhaimmassa kunnossa olevat autot.


title: Veljekset Salmela

text: Veljekset Salmela tunnettiin varsinkin linja-autoharrastajien keskuudessa vanhasta, 1970- ja 1980-luvuilta peräisin olevasta kalustostaan. Yrityksen linja-autot olivat ja ovat edelleen yleinen kaskujen aihe, kuten "jo isoisäkin kulki tällä samalla bussilla kouluun". Vitsit viittasivat yleensä linja-autojen ikään. Autot olivat kuitenkin hyvässä kunnossa aivan loppuaikoja lukuun ottamatta. Konkurssihuutokaupassa linja-autojen hinnat nousivat parhaimmillaan yli 5 000 euroon.


title: Eskelisen Lapin Linjat

text: J.M. Eskelisen Lapin Linjat Oy on vuonna 1928 perustettu suomalainen linja-autoliikenneyritys, joka toimii pääasiassa entisen Lapin läänin alueella. Se on suurin Lapin linja- ja tilausliikennettä hoitavista yrityksistä noin 40 linja-auton kalustollaan. Yhtiön liikennöintialue ulottuu Rovaniemeltä ja Oulusta Helsinkiin, Jäämeren rannalle Nordkappiin, Tromssaan ja Kirkkoniemeen. Yrityksen kotipaikka on Rovaniemi.


title: Eskelisen Lapin Linjat

text: Yhtiön perustaja Juho Mikael Eskelinen (s. 1902) aloitti linjaliikenteen Rovaniemen ja Kittilän välillä Chevrolet-autolla helmikuussa 1928. Linjan pituus yhteen suuntaan oli 160 kilometriä ja sen ajaminen kesti edestakaisin kaksi päivää. Linjasto kehittyi sitä mukaa kuin uusia tieyhteyksiä saatiin rakennetuksi. Vuonna 1935 Eskelinen pidensi linjan Kittilästä Muonioon. Yrityksen lupaavasti alkanut toiminta keskeytyi talvisotaan, jolloin myös useimmat Eskelisen autot otettiin puolustusvoimien käyttöön. Välirauhan aikana Juho Mikael Eskelinen osallistui Suomen siihen saakka suurimpaan kuljetusurakkaan Liinahamarin reitillä. Jatkosodan puhjettua yhtiön autot joutuivat jälleen puolustuslaitoksen käyttöön yhtä lukuun ottamatta. Lapin sodan vuoksi yhtiö evakuoitiin Ruotsiin, josta päästiin palaamaan Suomeen seuraavana vuonna.


title: Eskelisen Lapin Linjat

text: Sotien jälkeen Eskelisen ensimmäistä linjaa jatkettiin Enontekiölle ja Kilpisjärvelle. Yrityksestä muodostettiin osakeyhtiö vuonna 1949, jolloin Eskelinen osti Hannukselan Liikenteen linjat ja kaluston. Kaupan myötä Eskelinen sai linjat Sodankylään ja Inarin Virtaniemeen. Vuonna 1950 Eskelinen osti Ranuan Linjavaunu Oy:n, mutta myi sen jo seuraavana vuonna yhtiön kuljettajille Mikko Kutilalle ja Martti Koivuharjulle, jotka perustivat myöhemmin Kutilan Liikenne Oy:n. Samana vuonna myytiin neljä Kittilästä sivukylille lähtenyttä linjaa niin ikään yhtiön kuljettajille Arvo Pekkalalle ja Tauno Paavolalle. Vuonna 1952 Eskelinen alkoi hoitaa silloisen Rovaniemen kauppalan paikallisliikennettä neljällä linjalla, mutta nämä myytiin pian muille yrittäjille. Eskelinen myi linjaliikenteen ohella pitkään harjoittamansa kuorma-autoliikenteen yhtiön kuljettajalle Ilmari Lehtoselle vuonna 1955. Yrityksen perustaja Juho Mikael Eskelinen kuoli vuonna 1958 ja yritystä johti tämän jälkeen hänen puolisonsa Katri Elina Eskelinen omaan kuolemaansa saakka vuoteen 1985.


title: Eskelisen Lapin Linjat

text: Kesäkuussa 1958 Eskelinen avasi ensimmäisen ulkomaille ulottuneen säännöllisen linjansa ulottamalla Karigasniemelle päättyneen vuoronsa Norjan Karasjoelle. Myöhemmin linjoja jatkettiin Utsjoen kautta Norjan Skipagurraan, Kautokeinoon ja Skibotniin. Vuonna 1988 Eskelinen ajoi pika- ja vakiovuoroja Rovaniemeltä Norjan Skipagurraan, Kautokeinoon, Karasjoelle ja Skibotniin. Lyhimmän linjan pituus yhteen suuntaan oli 160 kilometriä ja pisimmän 526 kilometriä. Yhtiössä työskenteli 25 henkilöä ja sillä oli 21 linja-autoa. Yhtiön toimitusjohtajana toimi J. M. Eskelisen tytär Vuokko Gröhn.


title: Eskelisen Lapin Linjat

text: Vuonna 2008, jolloin Eskelisen Lapin Linjat Oy täytti 80 vuotta, yhtiössä työskenteli 45 henkilöä ja sillä oli 30 linja-autoa. Yhtiön johdossa ovat vuodesta 2001 lähtien toimineet Vuokko Gröhnin pojat Tomi ja Hannu Gröhn, joista edellinen työskentelee toimitusjohtajana ja jälkimmäinen liikennepäällikkönä.


title: Perkolaattori

text: Perkolaattori eli pulputuspannu on kahvinkeitin, jossa kahvin valmistustapa on periaatteeltaan sama kuin mokkapannussa. Toisin kuin jälkimmäisessä, perkolaattorissa kahvin suodatus ei tapahdu paineistettuna eikä kahvi jää ylempään säiliöön.


title: Perkolaattori

text: Perkolaattorissa vesisäiliö on alimmaisena ja pannukarkea kahvijauhe annostellaan säiliön päällä olevaan siivilään. Kuumentunut vesi virtaa suodatinputkea ylös pannun yläosaan ja valuu sieltä kahvijauheen päälle. Suodatuttuaan neste valuu siivilän läpi takaisin alasäiliöön.


title: Perkolaattori

text: Sykli jatkuu kunnes koko nesteen lämpötila on lähellä kiehumispistettä, ja pannun pulputus lakkaa. Koska kahvi ei saa kiehua, pienentävät termostaatilla varustetut perkolaattorit pulputuksen päätyttyä lämmitystehoaan. Manuaaliohjasteisesta laitteesta on siinä vaiheessa kytkettävä sähkö pois tai säädettävä tehoa pienemmäksi.


title: Perkolaattori

text: Ensimmäiset perkolaattorit olivat levyllä tai avotulella suoraan ulkopuolelta kuumennettavia. Nykyään useimmat perkolaattorit toimivat omalla sähkömekanismillaan.


title: Aavasaksan rautatieasema

text: Aavasaksan rautatieasema (, ratakm 953+410) on rautatieliikennepaikka Suomen rataverkkoon kuuluvalla rataosalla . Liikennepaikka luokitellaan nykyisin linjavaihteeksi, jollaisena se toimii Kolarin radan perusparannustöiden aikana.


title: Aavasaksan rautatieasema

text: Liikennepaikka sijaitsee Tornionjokilaaksossa Aavasaksan kylässä Ylitornion kunnassa. Liikennepaikka lakkautettiin lopullisesti ja ratapihan pääraiteen vaihteet purettiin rataosan turvalaitetöiden yhteydessä, kun liikenteenohjaus siirtyi hoidettavaksi kaukokäytöllä Oulusta käsin.